Волгабойы арқалы суўық ҳәм ығал ҳаўа массалары кирип келеди » KarInform\n30-сентябрьде Қарақалпақстан аймағына, 1-3-октябрьде Өзбекстанның басқа аймақларына Волгабойы арқалы Россияның Европа аймағының (Москва ўәлаяты) орайлық аймақлары үстинде қәлиплескен суўық ҳәм ығал ҳаўа массалары кирип келеди. Бул ҳаққында «Өзгидромет» хабар берди.\n1-3-октябрьде ҳаўаның температурасы түнде 3-8 градус, күндизги ўақытларда 12-17 градус жыллы, Қарақалпақстан аймағында түнде 0-5 градусқа шекем, күндизги ўақытларда болса 10-15 градус жыллыға шекем төменлейди.\n1-2-октябрьде Өзбекстан бойынша айырым жерлерде, 3-октябрьде Ферғана ойпаты ўәлаятларында жаўын жаўады, 2-3-октябрьде таў алды ҳәм таўлы аймақларда айырым жерлерде күшли болыўы мүмкин, бийик таўларда жаўын-шашын (жаўын қарға айланады) болады.\n30-сентябрьде ҳәм 1-2-октябрьде Өзбекстан бойынша айырым жерлерде самал 17-22 м/с қа шекем күшейиўи күтилмекте.\nСүўретте 2021-жыл 2-октябрь күни азанғы ўақыт ушын ҳаўаның температурасы картасы.\nҚарақалпақстан аймағына суўық антициклон кири ...\nҚарақалпақстанда 22 градус суўық болыўы күтил ...\nБатыс Қазақстан арқалы суўық ҳәм ыu ...


ФҲДЁ органларида тизимли текшириш натижасида мамлакатимизда, асосан чекка ҳудудлар аҳоли пунктларида, турли сабаблар ҳамда ҳуқуқий билимлари етарли даражада бўлмаганлиги учун, ота-оналар томонидан фарзандларини ўз вақтида рўйхатдан ўтказмаганлиги ва туғилганлик тўғрисидаги гувоҳномаларни олмаганликлари аниқланди. Давлат хизматлари Агентлиги матбуот хизмати шу ҳақидаги хабари билан бўлишди.\nМазкур муаммони бартараф этиш мақсадида, мамлакатимиз раҳбари томонидан жорий йилнинг июнь ойида тегишли қарор имзоланди. Унга кўра, ҳокимият, хотин-қизлар, ФҲДЁ, халқ ва мактабгача таълим бўлимлари, туман тиббиёт бирлашмалари ҳамда бошқа манфаатдор органларнинг вакилларидан иборат махсус ишчи гуруҳ шакллантирилиши белгиланди.\nИшчи гуруҳлар билан биргаликда жойлардаги Давлат хизматлари марказлари ходимлари ҳар бир маҳаллада уйма-уй юришибди. Бугунги кунгача, улар қарийб 48 000 га яқин оилани ўрганишди. Уйма-уй юриш натижасида 2 457 нафар рўйхатдан ўтмаган бола ҳамда 1 053 та қайд этилмаган никоҳ билан яшаб келган оила аниқланди.\nТасаввур қилинг, 2 500 га яқин бола республикамизнинг Конституцияси ва қонунларида белгиланган ўз ҳақ-ҳуқуқларидан тўлиқлигича фойдаланиш имкониятига эга эмас! Улар бепул таълим ва тиббий ёрдам каби муҳим ҳуқуқлардан маҳрум.\nДам олиш кунларида чекка ҳудудларнинг аҳолиси учун мобил давлат хизматлари кўрсатилмоқда. Айнан мобил давлат хизматлари кўрсатилиши натижасида фуқароларимизга бугунги кунгача 2 мингга яқин ҳуқуқ белгиловчи ҳужжатлар топширилди. Уларнинг 90 %дан ортиғини — туғилганлик ҳамда никоҳ тўғрисидаги гувоҳномлар ташкил этди.\n"Ҳурматли фуқаролар! 2019 йилнинг 1 июлига қадар Давлат хизматлари агентлиги томонидан гувоҳномаси бўлмаган болаларни аниқлаш ва кейинчалик уларга мазкур ҳужжатни бериш мақсадида Ўзбекистон бўйлаб тадбирлар ўтказиляпти. Ахир айнан шу ҳужжат болани у ёки бу давлат фуқаролигига мансуб эканлигини тасдиқлайди.\nЭслатиб ўтамиз, мазкур хизматлар бепул кўрсатилади. Сиз фақат герб йиғими учун энг кам ойлик иш ҳақининг 15 % миқдорида тўлов тўлашингиз керак бўлади. Ҳозирда бу 27 645 сўмни ташкил этади", дейилади манбада.\nМаълумот учун: Герб йиғими давлат ҳужжатларида ишлатиладиган, давлат герби ифодаланган махсус қоғоз ишлатилгани учун ундирилади.


Давлат бошқаруви академияси ҳузуридаги илмий даражалар берувчи DSс.27.06.2017.Yu.23.01 рақамли Илмий кенгаши қошидаги Илмий семинарнинг навбатдаги йиғилиши жорий йилнинг 3 ноябрь куни соат 14.00да (Академиянинг 220-хонасида) бўлиб ўтади.\n1. Нематов Жўрабек Нематиллоевичнинг «Ўзбекистон Республикасида маъмурий процедураларнинг институционал асосларини такомиллаштириш (қиёсий-ҳуқуқий таҳлил)» мавзусидаги, 12.00.02 - Конституциявий ҳуқуқ. Маъмурий ҳуқуқ. Молия ва божхона ҳуқуқи ихтисослиги бўйича юридик фанлар доктори (DSc) илмий даражасини олиш учун ёзилган диссертацияси муҳокамаси.\n2. Алламбергенов Сапарбай Даулетбаевичнинг «Қорақалпоғистон Республикаси Вазирлар Кенгаши фаолиятининг ташкилий-ҳуқуқий асосларини такомиллаштириш» мавзусидаги, 12.00.02 - Конституциявий ҳуқуқ. Маъмурий ҳуқуқ. Молия ва божхона ҳуқуқи ихтисослиги бўйича юридик фанлар бўйича фалсафа доктори (PhD) илмий даражасини олиш учун ёзилган диссертацияси муҳокамаси.


Украина Президенти Виктор Янукович ноябрь ойида битимни имзолашдан бош тортгани украиналикларнинг оммавий норозиликларига сабаб бўлди.\nСешанба куни Украина раҳбари Виктор Янукович Москвага расмий сафар билан борди. Владимир Путин Виктор Янукович билан учрашув пайтида Киевга 15 миллиард АҚШ доллари миқдорида кредит таклиф қилди. Унинг айтишича, Москва бу ёрдам эвазига Украинадан ҳеч нарса сўрамаган.\n19 декабрь, пайшанба куни ўтган анъанавий матбуот анжуманида Россия президенти Владимир Путин мухолифатчи ва миллиардер Михаил Ходорковскийни авф этиш ниятида эканини билдирган эди.\n20 декбарь куни 10 йилдан ошиқ вақтни қамоқда ўтказган бизнесмен ва Путин мухолифи Михаил Ходорковский Карелиядаги қамоқхонадан озодликка чиқарилди ва у Россияни тарк этди.\nОзод этилганидан бир неча соат ўтиб, Ходорковский Берлин аэропортида Германия Ташқи ишлар вазири Ханс-Дитрих Геншер томонидан кутиб олинди.\nАфғонистон жанубида рўй берган авиаҳалокатда НАТО етакчилигидаги халқаро хавфсизлик кучларининг олти нафар аскари ҳалок бўлди. Айни шу куни Покистон чегараси яқинидаги Торхам шаҳрида Афғонистон хавфсизлик кучлари ва толиблар ўртасида отишма бўлиб ўтди. Суратда афғон ўт ўчирувчилари тўқнашув оқибатида ёниб кетган НАТО ҳарбий техникасини ўчирмоқда.\nАфғонистонда ит уруштириш оммавий кўнгилочар ўйинга айланиб бормоқда. Пойтахт Кобул яқинида ҳар ҳафта мана шундай ит жанглари ўтказилади.\nЭронликлар эса Теҳрон яқинидаги Читигар кўлида мароқли дам олишни ёқтирадилар.\nХалқаро Амнистия ташкилоти пайшанба куни эълон қилган ҳисоботда Сурияда ҳаракат қилаётган Ал-Қоида тармоғига алоқадор гуруҳ асирларга нисбатан қийноқ қўллаши ва яширин қамоқхоналарда оммавий қатлларни амалга ошираётгани айтилади.


Бекободда "Реал Мадрид” футбол академияси фойдаланишга топширилди\nМуассасанинг очилиш маросимида вилоят ҳокими сўз олиб, вилоятда амалга оширилаётган бунёдкорлик ишлари, шунингдек, спорт, таълим соҳасига қаратилаётган эътибор ва яратилаётган шарт-шароитларга алаоҳида тўхталиб ўтди.\nТаъкидлаш жоизки, мазкур футбол академиясида барча шарт-шароитларга эга ётоқхона, ўқув бўлими ва замонавий ошхона мавжуд бўлиб, бу ерда 11 ёшдан 17 ёшгача бўлган 7 та ёш тоифаларидаги гуруҳларда ёшлар таълим олади.\n— "Реал Мадрид” футбол академиясининг янги бинода иш бошлаши шаҳримиз ёшлари учун яна бир қулайлик бўлди. Берилган имкониятдан самарали фойдаланиб, футболчиларнинг янги авлодини шакллантиришга ўз ҳиссамизни қўшамиз, — дейди мазкур академия директори Акмал Шарипов.\nАйтиш жоизки, муассасада ўқув-машғулот жараёнлари “Реал Мадрид” футбол клуби анъаналарига мос равишда олиб борилади. Машғулотлар учун табиий ва сунъий футбол майдонлари, фитнес машғулотлари учун мўлжалланган иншоотлар фаолияти йўлга қўйилган.\nОчилиш маросимидан сўнг, вилоят ҳокими Даврон Ҳидоятов шаҳар фаоллари ва соҳа масъуллари ҳамроҳлигида академия фаолияти, бинодаги мавжуд имкониятлар билан танишди.\nДарвоқе, маросимда афсонавий "Реал Мадрид" футбол клубининг собиқ футболчиси Альваро Арбелоа ишток этди ҳамда академияга қабул қилинган ёш футболчилар билан ўз тажрибаларини ўртоқлашди.


Коронавирус инфекцияси аниқланганлар сони ошди - Zamin.uz\n17:15 / 19.05.2020\nАйни пайтда юртимизда 2338 нафар коронавирус инфекциясига чалинган фуқаролар бутунлай соғайиб, даволаниш кўрсаткичи 82 фоизни ташкил қилмоқда. Айни пайтда мамлакатимизнинг 9 худудидаги ихтисослашган тиббиёт муассасаларида 474 нафар бемор даволанмоқда. Улардан 6 нафарининг аҳволи оғир. Барча беморларга шифокорларимиз томонидан белгиланган стандартлар бўйича даво чоралари кўрилмоқда. “Замин” янгиликларини “Youtube”да кузатиб боринг\nЎзбекистонда коронавирусдан зарарланиш ҳолатлари сони 2741тага етди


Олий Маҳадда Қуръони карим мусобақаси ғолиблари аниқланди\nКеча, 9 апрель куни Имом Бухорий номли Тошкент ислом институтида ушбу олий таълим муассасаси талабалари ўртасида «Қуръон мусобақаси-2019» кўрик-танловининг институт босқичи ўтказилди.\nМусобақанинг саралаш босқичида 20 нафардан ортиқ қорилар иштирок этган.\nРеспублика миқёсида ўтказиладиган мусобақага йўлланма берувчи “Қорилар мусобақаси”нинг саралаш босқичини Тошкент Ислом институтида ўтказиш анъанага айланган.\nИнститутнинг “Таҳфизул-Қуръон” кафедраси ташаббуси билан Қуръони каримнинг “ҳифз”(яъни, Қуръонни тўлиқ ёд олганлар) ҳамда “тиловат” (яъни, Қуръонни тўғри, гўзал ва равон ўқиш) йўналишларида “Қорилар мусобақаси” ўтказилди.\nМусобақани қуйидаги ҳакамлар ҳайъати баҳолаб борди: ТИИ “Таҳфизул-Қуръон” кафедраси мудири: Жаҳонгир қори Нематов, “Таҳфизул-Қуръон” кафедраси ўқитувчилари: Валихон қори Азимбоев, Муроджон қори Кабиров, Абдулбосит қори Қобилов, “Кўкалдош” ўрта махсус ислом билим юрти ўқитувчиси Жасур қори Кулбоев.\n1-ўрин: Тожиддинов Ҳабибуллоҳ (3 курс);\n2-ўрин: Ҳомидов Муҳаммадюсуф (1 курс);\n3-ўрин: Иззатуллаев Файзуллоҳ (2 курс).\n1-ўрин: Ҳайитбоев Муҳаммадали (4 курс);\n2-ўрин: Ходжалиев Ёдгор (2 курс);\n3-ўрин: Отахонов Адҳам (3 курс).\n1-ўрин: Абдураҳмонов Муҳаммадюсуф (4 курс);\n2-ўрин: Ҳомидов Ҳикматуллоҳ (1 курс);\n3-ўрин: Муҳаммадсолиев Сайфуллоҳ (3 курс).\n1-ўрин: Тўрақулов Иброҳим (1 курс);\n2-ўрин: Абдураҳмонов Шерзод (2 курс);\n3-ўрин: Шарипов Назар (3 курс).\n765 марта ўқилди\nДругие материалы в этой категории: « «Ҳилол» номли янги илмий-маърифий журнал нашрдан чиқди\tЭнди ўзбекистонлик исломшунос тадқиқотчи ва олимлар Германияда малака оширади »


Сув ўсимликлари – сувни тозалашнинг ноёб ва арзон воситаси\n11:35 / 14.10.2019\nГидрокимёвий ва микробиологик тадқиқотлар натижалари шуни кўрсатмоқдаки, турли оқова сувларни 12-15 суткада тўлиқ биологик тозалаши мумкин...\nОқова сувларни биологик тозалашнинг экологик хавфсиз ва иқтисодий арзон ҳамда самарали усулларини яратиш сув ресурсларини муҳофаза қилишнинг муҳим омилларидан бири ҳисобланади. Оқова сувларни тозалашнинг турли методлари мавжуд. Ҳозирги даврда оқова сувларни тозалашнинг биологик методи, яъни, юксак сув ва сув-ботқоқ ўсимликлари ёрдамида тозалаш тавсия қилинади..\nКўп йиллик илмий тадқиқотларимиз натижасида қишлоқ хўжалиги корхоналари (қорамолларни бўрдоқига боқиш комплекслари, паррандачилик) ва саноат корхоналари (канопни қайта ишлаш, минерал ўғитлар ишлаб чиқариш, биокимё, ёғ-мой корхоналари, пиллачилик корхоналари, тўқимачилик саноати) ва коммунал-хўжалик оқова сувларини органо-минерал моддалардан, оғир металлардан, цианидлардан, нефть маҳсулотларидан ҳамда патоген микроорганизмлардан юксак сув ўсимликлари — пистия, эйхорния ва азолла ёрдамида биологик тозалашнинг янги самарали биотехнологияси яратилган.\nПистия (Pistia stratiotes L., Araceae ), эйхорния (Eichhorпia crassipes Solms., Poпtederiaceae) ва азолла (Azolla caroliпiaпa Willd., сем. Azollaceae) сув бетида қалқиб ўсувчи, кўп йиллик ўсимликлар бўлиб, тропик ва субтропик минтақаларда кенг тарқалган. Ҳозирги пайтда мазкур ўсимликлар Ўзбекистон шароитига муваффақиятли интродукция қилинган.\nОлиб борилган гидрокимёвий ва микробиологик тадқиқотларимиз натижаларига кўра, турли оқова сувларни 12-15 суткада тўлиқ биологик тозалаши мумкин. Бу вақт ичида сапрофит микроорганизмлар сони минг мартагача, ичак таёқчалари гуруҳи бактериялари эса уч-тўрт кундан кейин умуман учрамайди. Сув таркибидаги микрофлоранинг миқдори кескин камайиб, ўсимлик ва ҳайвонлар учун патоген ҳисобланган микроскопик замбуруғлар йўқолиб кетади. Сувнинг физикавий ва кимёвий кўрсаткичлари яхшиланади, яъни сувнинг оксидланиши даражаси камаяди, сувдаги азот ва фосфор ионлари ўсимликлар томонидан деярли тўла ўзлаштирилади, сувда эриган кислород миқдори кўпаяди, оқова сув тиниқлашади ва қўланса ҳиди йўқолади.\nПистия, эйхорния ва азолла ёрдамида тозалаган сувни техник мақсадларда, яъни молхоналарни ювишда, қишлоқ хўжалик экинларини суғоришда, каноп поясини ивитишда ёки балиқчилик ҳовузларига ва очиқ сув ҳавзаларига чиқариб юбориш мумкин.\nПистия сув юзасида қалқиб ўсувчи, қисқарган пояли, барглари ясси эшкаксимон ўсимликдир. Интродукция шароитида бўйи 20-40 см гача етади. Илдиз бўғзидан чиққан барглари қалин боғлам ҳосил қилиб, юқори қисми яшил, бўйламада чизиқсимон чуқур излар мавжуд. Баргларининг бутун сатҳи қалин, кўп ҳужайрали, шаффоф тукчалар билан қопланган. Ўсимлик баргларида аэренхима тўқималари яхши ривожланганлиги сабабли, сув юзасида қалқиб ўcaди. Пистиянинг илдиз тизими попуксимон, узунлиги 50-60 см бўлиб, кўп тукчалар билан қопланган\nЭйхорния сув юзасида қалқиб ўсувчи ўсимлик бўлиб, бўйи 30-40 см. Қошиқсимон; силлиқ, яшил, ялтироқ тусдаги барг япроқлари овалсимон шаклда; четлари текис, симметрик бўйламасига параллел жойлашган ва томирлари аниқ кўриниб туради. Барг бандлари асосида, ҳаво билан тўлган шарсимон этдор қисми аэренхима — ўсимликни сув юзасида қалқиб туришини таъминлайди. Попуксимон илдиз тизими тукчалари яхши шохланган. Қисқарган поясининг асосидан 15-20 тагача барг ғилофи билан қўшилиб, ўсувчи биринчи тартиб ён илдизлар ривожланган. Узунлиги 2,5 см гача бўлган иккинчи тартиб ён илдизлари сувда горизонтал жойлашади\nАзолла сув юзасида қалқиб ўсиб, узунлиги 0,7-1,8 см гача етади. Спорафитининг юқори қисмида 2 қатор майда баргча, устма-уст жойлашган тангачалар каби шохчани қоплаб олади, танасининг пастки қисмида эса 2,0-2,5 см узунликда илдизча шаклланган. Барг тузилишига кўра, у юқори даражада ривожланган, яъни ҳар бир барг икки сегментдан иборат: юқори сегменти яшил рангли, сув сатҳининг юза қисмида жойлашади; пастки сегменти эса сувнинг остки қисмида жойлашиб, сувда эриган моддаларни ўзига тортиб олиш учун хизмат қилади.\nАзолла ялпи кўпайишининг оптимал даври июль-сентябр ойлари бўлиб, бу даврда суткасига 250-300 г/м2 биомасса ҳосил қилади.\nОқова сувларда ўстирилган азолла 1 гектар сув юзасидан бир кеча-кундузда 1500-2000 кг гача ҳўл биомасса; пистия ва эйхорния эса 1800-2700 кг гача ҳўл ёки 90-135 кг гача мутлақ қуруқ биомасса бериши мумкин (июнь-октябрь ойларида).\nЮксак сув ўсимликларининг биомассаларини кўчат сифатида оқова сувларни тозалаш иншоотларининг биологик ҳовузларига экиш ёки иссиқлик ёрдамида (АВМ-0,65, АВМ-1,5) ишлов бериб, витаминли ун тайёрлаб, оқсил – витаминли ва минерал озуқа сифатида қишлоқ хўжалик ҳайвонлари ва паррандаларини боқишда уларнинг рационига қўшимча озуқа сифатида фойдаланиш мумкин.\nШунингдек, азоллани шоличиликда «яшил ўғит» сифатида ишлатиш натижасида шоли ҳосилдорлиги назорат вариантига нисбатан 20-25% га ошганлиги ва 1 гектар шоли майдонидан олинган иқтисодий самарадорлик 2008 йилда 500 000 (беш юз минг) сўмни ташкил этган. Ангрен «Сувоқова» тозалаш иншоотида оқова сувларни пистия, эйхорния ва азолла ёрдамида тозалаш натижасида электроэнергия ва оқова сувларини зарарсизлантиришда ишлатиладиган хлор ва унинг бирикмаларини тежаш ҳисобига олинган иқтисодий самарадорлик 2012 йилда 306 млн (уч юз олти миллион) сўмни ташкил қилган.\nЮксак сув ўсимликларини манзарали ўсимликлар хилма-хиллигини ошириш учун ҳовузларни безашда ҳам фойдаланиш мумкин\nКорхона ва давлат идораларига сувни тозалаш ва қайта ишлатиш учун мазкур сув ўсимликларидан фойдаланишни тавсия этамиз.\nЎзРФА Ботаника институти катта илмий ходими,\nБиология фанлари номзоди Т.Н. Холмурадова\nСувни микроблардан бир дақиқада тозаловчи идиш яратилди


Қуръон ўқишни ўрганиш - Динда саволим бор\nХозирги вақтда: 18 сен 2019, 05:05\nРўйҳатдан ўтган: 20 апр 2019, 21:26\nПост Dilsardonimona » 21 апр 2019, 18:58\nАссалому алайкум! Ўткир зеҳнли ва мустаҳкам хотирали бўлиш учун қандай дуо ўқилади?\nЖавоб: Қуръон ўқишни ўрганиш\nПост Одинахон Муҳаммад Юсуф » 07 май 2019, 16:09\nВаалайкум ассалом. Хотира бир идишга ўхшайди. Бегона нарсалар билан тўлдирсангиз, илмга жой қолмайди. Кейин гуноҳлардан тийилинг.\nعَنِ ابْنِ عَبَّاسٍ رَضِيَ اللهُ عَنْهُمَا قَالَ: بَيْنَمَا نَحْنُ عِنْدَ رَسُولِ اللهِ صلي الله عليه وسلم إِذْ جَاءَهُ عَلِيٌّ رضي الله عنه فَقَالَ: بِأَبِي أَنْتَ وَأُمِّي يَا رَسُولَ اللهِ، تَفَلَّتَ هَذَا الْقُرْآنُ مِنْ صَدْرِي، فَمَا أَجِدُنِي أَقْدِرُ عَلَيْهِ، فَقَالَ رَسُولُ اللهِ صلي الله عليه وسلم : يَا أَبَا الْحَسَنِ، أَفَلَا أُعَلِّمُكَ كَلِمَاتٍ يَنْفَعُكَ اللهُ بِهِنَّ وَيَنْفَعُ بِهِنَّ مَنْ عَلَّمْتَهُ، وَيُثَبِّتُ مَا تَعَلَّمْتَ فِي صَدْرِكَ، قَالَ: أَجَلْ يَا رَسُولَ اللهِ، فَعَلِّمْنِي، قَالَ: إِذَا كَانَ لَيْلَةُ الْجُمُعَةِ فَإِنِ اسْتَطَعْتَ أَنْ تَقُومَ فِي ثُلُثِ اللَّيْلِ الْآخِرِ فَإِنَّهَا سَاعَةٌ مَشْهُودَةٌ وَالدُّعَاءُ فِيهَا مُسْتَجَابٌ، وَقَدْ قَالَ أَخِي يَعْقُوبُ لِبَنِيهِ: سَوْفَ أَسْتَغْفِرُ لَكُمْ رَبِّي، يَقُولُ حَتَّى تَأْتِيَ لَيْلَةُ الْجُمْعَةِ، فَإِنْ لَمْ تَسْتَطِعْ فَقُمْ فِي وَسَطِهَا، فَإِنْ لَمْ تَسْتَطِعْ فَقُمْ فِي أَوَّلِهَا فَصَلِّ أَرْبَعَ رَكَعَاتٍ تَقْرَأُ فِي الرَّكْعَةِ الْأُولَى بِفَاتِحَةِ الْكِتَابِ وَسُورَةِ يس وَفِي الرَّكْعَةِ الثَّانِيَةِ بِفَاتِحَةِ الْكِتَابِ وَ حم الدُّخَانِ، وَفِي الرَّكْعَةِ الثَّالِثَةِ بِفَاتِحَةِ الْكِتَابِ وَ الم تَنزِيلُ السَّجْدَةِ، وَفِي الرَّكْعَةِ الرَّابِعَةِ بِفَاتِحَةِ الْكِتَابِ وَ تَبَارَكَ الْمُفَصَّلِ، فَإِذَا فَرَغْتَ مِنَ التَّشَهُّدِ فَاحْمَدِ اللهَ وَأَحْسِنِ الثَّنَاءَ عَلَى اللهِ وَصَلِّ عَلَيَّ وَأَحْسِنْ وَعَلَى سَائِرِ النَّبِيِّينَ، وَاسْتَغْفِرْ لِلْمُؤْمِنِينَ وَالْمُؤْمِنَاتِ وَلِإِخْوَانِكَ الَّذِينَ سَبَقُوكَ بِالْإِيمَانِ، ثُمَّ قُلْ فِي آخِرِ ذَلِكَ: اللَّهُمَّ ارْحَمْنِي بِتَرْكِ الْمَعَاصِي أَبَدًا مَا أَبْقَيْتَنِي، وَارْحَمْنِي أَنْ أَتَكَلَّفَ مَا لَا يَعْنِينِي، وَارْزُقْنِي حُسْنَ النَّظَرِ فِيمَا يُرْضِيكَ عَنِّي، اللَّهُمَّ بَدِيعَ السَّمَوَاتِ وَالْأَرْضِ ذَا الْجَلَالِ وَالْإِكْرَامِ وَالْعِزَّةِ الَّتِي لَا تُرَامُ، أَسْأَلُكَ يَا أَللهُ يَا رَحْمَنُ بِجَلَاِلِكَ وَنُورِ وَجْهِكَ أَنْ تُلْزِمَ قَلْبِي حِفْظَ كِتَابِكَ كَمَا عَلَّمْتَنِي، وَارْزُقْنِي أَنْ أَتْلُوَهُ عَلَى النَّحْوِ الَّذِي يُرْضِيكَ عَنِّيَ، اللَّهُمَّ بَدِيعَ السَّمَوَاتِ وَالْأَرْضِ ذَا الْجَلَالِ وَالْإِكْرَامِ وَالْعِزَّةِ الَّتِي لَا تُرَامُ، أَسْأَلُكَ يَا أَللهُ يَا رَحْمَنُ بِجَلَالِكَ وَنُورِ وَجْهِكَ أَنْ تُنَوِّرَ بِكِتَابِكَ بَصَرِي، وَأَنْ تُطْلِقَ بِهِ لِسَانِي، وَأَنْ تُفَرِّجَ بِهِ عَنْ قَلْبِي، وَأَنْ تَشْرَحَ بِهِ صَدْرِي، وَأَنْ تُعْمِِلَ بِهِ بَدَنِي لِأَنَّهُ لَا يُعِينُنِي عَلَى الْحَقِّ غَيْرُكَ، وَلَا يُؤْتِيهِ إِلَّا أَنْتَ، وَلَا حَوْلَ وَلَا قُوَّةَ إِلَّا بِاللهِ الْعَلِيِّ الْعَظِيمِ، يَا أَبَا الْحَسَنِ، فَافْعَلُ ذَلِكَ ثَلَاثَ جُمَعٍ أَوْ خَمْسَ أَوْ سَبْعَ تُجَابُ بِإِذْنِ اللهِ، وَالَّذِي بَعَثَنِي بِالْحَقِّ مَا أَخْطَأَ مُؤْمِنًا قَطُّ. قَالَ ابْنُ عَبَّاسٍ رَضِيَ اللهُ عَنْهُمَا: فَوَاللهِ مَا لَبِثَ عَلِيٌّ إِلَّا خَمْسًا أَوْ سَبْعًا حَتَّى جَاءَ عَلَى رَسُولِ اللهِ صلي الله عليه وسلم فِي مِثْلِ ذَلِكَ الْمَجْلِسِ، فَقَالَ: يَا رَسُولَ اللهِ، إِنِّي كُنْتُ فِيمَا خَلَا لَا آخُذُ إِلَّا أَرْبَعَ آيَاتٍ أَوْ نَحْوَهُنَّ، وَإِذَا قَرَأْتُهُنَّ عَلَى نَفْسِي تَفَلَّتْنَ، وَأَنَا الْيَوْمَ أَتَعَلَّمُ أَرْبَعِينَ آيَةً أَوْ نَحْوَهَا وَإِذَا قَرَأْتُهَا عَلَى نَفْسِي فَكَأَنَّمَا كِتَابُ اللهِ بَيْنَ عَيْنَيَّ، وَلَقَدْ كُنْتُ أَسْمَعُ الْحَدِيثَ فَإِذَا رَدَّدْتُهُ تَفَلَّتَ، وَأَنَا الْيَوْمَ أَسْمَعُ الْأَحَادِيثَ فَإِذَا تَحَدَّثْتُ بِهَا لَمْ أَخْرِمْ مِنْهَا حَرْفًا، فَقَالَ لَهُ رَسُولُ اللهِ صلي الله عليه وسلم عِنْدَ ذَلِكَ: مُؤْمِنٌ وَرَبِّ الْكَعْبَةِ يَا أَبَا الْحَسَنِ. رَوَاهُ التِّرْمِذِيُّ\n«Биз Расулуллоҳ соллаллоҳу алайҳи васалламнинг ҳузурларида ўтирган эдик, бирдан Али келиб: «Ота-онам сизга фидо бўлсин, эй Аллоҳнинг Расули! Қуръон менинг кўксимдан чиқиб кетмоқда. Уни (ёдлашга) қодир бўла олмаяпман», деди. Шунда Расулуллоҳ соллаллоҳу алайҳи васаллам: «Эй Абул Ҳасан! Сенга Аллоҳ улар ила манфаат берадиган ва сен ўргатганларга ҳам манфаат берадиган ҳамда ўрганган нарсангни кўксингда собит қиладиган калималарни ўргатиб қўяйми?» дедилар. «Ҳа, эй Аллоҳнинг Расули! Менга ўргатинг», деди. «Қачон жумъа кечаси бўлганда, агар кечанинг охирги учдан бирида туришга қодир бўлсанг, (тур), албатта, у шоҳид бўлинган соатдир. Унда дуо ижобат бўладир. Биродарим Яъқуб ўз ўғилларига «Сизлар учун Роббимдан истиғфор сўрарман», деган. У буни жумъа кечасининг келишини (кўзлаб) айтган. Агар қодир бўлмасанг, унинг ўртасида тур. Агар бунга ҳам қодир бўлмасанг, аввалида тур. Тўрт ракат намоз ўқи. Биринчи ракатда Фотиҳа билан Ясин сурасини ўқи. Иккинчи ракатда Фотиҳа билан «Ҳаа, мийм» – Духон сурасини ўқи. Учинчи ракатда Фотиҳа билан «Алиф. Лаам. Мийм. Танзийлу…» – Сажда сурасини ўқи. Тўртинчи ракатда Фотиҳа билан муфассалдаги Таборак сурасини ўқи. Қачон ташаҳҳуддан фориғ бўлсанг, Аллоҳга ҳамд айт ва Аллоҳга гўзал сано айт. Менга яхшилаб саловот айт. Бошқа набийларга ҳам. Мўминлар ва мўминалар ҳамда сендан олдин иймон билан ўтган биродарларинг учун истиғфор айт. Ана ўшалардан сўнг «Аллоҳим! Мени боқий қолдирган чоғингда маъсиятларни доимо тарк қилиш ила раҳм қилгин. Мени ўзимга бефойда бўлган нарсага уринмаслик ила раҳм қилгин. Мени Сени мендан рози қиладиган яхши назар ила ризқлантиргин. Аллоҳим! Эй осмонлару ерни йўқдан бор қилган Зот! Эй жалол, икром ва мислсиз иззат эгаси! Эй Аллоҳ! Эй Роҳман! Жалолинг ила, юзингнинг нури ила сўрайман! Қалбимга Китобингни Ўзинг менга ўргатганингдек ёд олишни лозим қилгин! Уни Сени мендан рози қиладиган тарзда тиловат қилиш ила ризқлантиргин. Аллоҳим! Эй осмонлару ерни йўқдан бор қилган Зот! Эй жалол, икром ва мислсиз иззат Эгаси! Эй Аллоҳ! Эй Роҳман! Жалолинг ила, Юзингнинг нури ила сўрайман! Китобинг ила кўзимни мунаввар қилгин. У билан тилимни равон қилгин. У билан қалбимни очгин. У билан кўксимни кенгайтиргин. У ила баданимга амал қилдиргин. Чунки ҳақда менга Сендан ўзга ёрдам бера олмас. Уни Сендан ўзга бера олмас. Аллоҳда бошқада куч ҳам, қувват ҳам йўқ», дегин. Эй Абул Ҳасан! Буни уч ёки беш ёки етти жумъа қилгин. Аллоҳнинг изни ила ижобат қилинурсан. Мени ҳақ ила юборган Зот ила қасамки, бу ҳеч бир мўминни четлаб ўтмаган», дедилар». Ибн Аббос розияллоҳу анҳумо: «Аллоҳга қасамки, беш ёки етти (жумъа) ўтиши билан Али Расулуллоҳ соллаллоҳу алайҳи васалламнинг ҳузурларига худди аввалгига ўхшаш мажлисга келди ва: «Эй Аллоҳнинг Расули! Авваллари тўрт оят ёки шунинг атрофидагинани ёд олар эдим. Қачон уларни ўқийман, десам, ёдимдан чиқиб қоларди. Бугун эса қирқ ва унинг атрофдагини ёд олмоқдаман. Қачон уларни ўқисам, худди Аллоҳнинг Китоби кўзим олдида тургандек бўлади. Ҳадисни ҳам эшитар эдим. Агар қайтармоқчи бўлсам, ёдимга келмас эди. Бугун ҳадисларни эшитаман, агар уларни айтиб берсам, бир ҳарфини ҳам қолдирмайман», деди. Шунда Расулуллоҳ соллаллоҳу алайҳи васаллам унга: «Мўминсан! Каъбанинг Робби ила қасам, эй Абул Ҳасан!» дедилар».\nТермизий ривоят қилган ("Ҳадис ва Ҳаёт" китобидан). Валлоҳу аълам!\nМавзу - Қуръон ўқишни ўрганиш


"Шаҳарлик жавоҳир" ёки ҳаммаси Фоден ҳақида ("ИнтерФутбол" блоги)\nМанчестердаги фаолияти давомида Хосеп Гвардиола бир шогирдига ўзга футболчиларга нисбатан бошқачароқ муносабатда бўлмоқда. Яъни, талабчан мураббий ҳозирча бу футболчи зиммасига бирор-бир вазифани юклагани йўқ, фақат унинг маҳоратига сайқал бериш билан банд. Футболчи ҳам устоз ўгитларига сўзсиз амал қилган ҳолда, унинг кўрсатмаларини бекаму кўст адо этишга интилмоқда. Мухлис ва мутахассислар эса яқин келажакда замонавий футболнинг «ўзга сайёралик» вакиллари бўлмиш Месси ва Роналдуларни ҳам «чангида» қолдириб кетиши тахмин қилинаётган ноёб жавоҳирнинг майдонга тушишини интизорлик билан кутишмоқда. Bombardir.ru мухлислар эътиборига яқин келажакда ёрқин ўйинлари билан футбол оламини ҳайратга солиш тараддудини кўраётган Фил Фоден ҳақидаги ҳикояни ҳавола этди.\n«У ҳеч қаёққа кетмайди»\nЯқинда хорижлик касбдошларимиз каталониялик мураббийни «Манчестер Сити»нинг 19 ёшли ўйинчиси Фил Фоденга оид саволлар билан «ўқ»қа тутишди. Фил жорий мавсумда АПЛ доирасида атиги 10, ЕЧЛда эса 1 дақиқа (шу дақиқа ичида гол уришга улгурди) тўп сурди. Вақтини майдонга тушмай ўтказаётган футболчининг тақдири хусусидаги саволга жавобан Пеп шундай деди:\n«Фоден - ҳар қандай вазиятда ҳам сотилмайдиган ягона футболчи. Ҳатто 500 миллион евро таклиф қилинганда ҳам, Фил жамоада қолади. Биз унинг позициясига бошқа футболчини харид қилмаймиз. Давид Сильва ўз фаолиятини якунласа, унинг ўрнини янги афсунгар билан тўлдиришни аввалдан белгилаб қўйганмиз. У биз билан биргаликда улғайди, бизнинг тенг ҳуқуқли вакилимиз ва тез орада АПЛнинг энг сара ўйинчилари қаторидан жой олади».\nКелганидан бери фақат мақтовлар эшитаётган бўлсада, Фил Фоден жуда кам майдонга тушмоқда. Аввалги мавсумда у 300, ундан аввалгисида эса 43 дақиқа тўп сурди. Тўғри, ўйинчи ҳали жуда ёш, лекин юксак баҳолардан кейин уни тезроқ майдонда кўриш иштиёқи ҳам кун сайин кучайиб бормоқда.\nУни Иньестага қиёслаб, бўлажак Месси дейишмоқда\nФил Фоденга «Сити»нинг асосий таркибида майдонга тушиш Гвардиола келганидан кейин насиб этди. 2016 йилнинг декабрида Пеп уни ЕЧЛ баҳсида синаб кўриб, шундай деганди: «Ёш ўйинчилар хусусида илиқ фикрлар билдириш жуда хатарли - улар аввало, ўз маҳоратларини маромига етказишлари лозим. Аммо бу йигитча - улкан салоҳият соҳиби. Уни 100 фоиз юзага чиқариши учун барча имкониятларимизни сафарбар этамиз».\n«Манчестер Сити» ёшлар тараққиёти бўлимининг собиқ раҳбари Жим Кассел: «Филнинг ноёб иқтидори 6 ёшдаёқ яққол кўзга ташланиб турарди. У Мессини эслатади. Фоденнинг нималарга қодир эканлигини манчестерликлар кўрган эмаслар. У камолотга эришиб, майдонга тушганида, худди Месси каби 3-4 рақиб ўйинчиларини осонликча ортда қолдиради».\nФоденнинг ЕЧЛдаги дебютидан кейин Гвардиола шундай фикр билдирди: «Бу йигитча борасида қачондир шубҳа пайдо бўлади, деб ўйламайман. Ўзи озғин бўлишига қарамасдан, ўта бақувват ўйинчи. Унинг тўп учун курашиши мени ҳайратга солмоқда».\nГвардиола 2017 йилдаги мавсумолди тайёргарлигидан сўнг:\n«Тилим ожиз. Мақтов учун керакли ибораларни топишга уринсамда, кўрганларимни кўнгилдагидек ифодалай олмайман. Фоден - тенгсиз! Сизлар - бахтли инсонларсиз, менга ишонаверинглар. Чунки унинг асосий жамоадаги илк ўйинига гувоҳ бўлдинглар».\n«Оксфорд» бош мураббийи Карл Робинсон «Сити»га қарши кубок беллашувидан кейин:\n«Унинг оёқлари гўё тўпни сеҳрлаб олгандек. Фоденнинг ақл-заковати ҳамда майдонда керакли йўналишни бехато топа олиш қобилияти ҳайратланарли. Унинг ўйинида бошқа футболчиларда деярли учрамайдиган қандайдир табиийлик мавжуд. Филнинг ҳаракатларини кузатар эканман, беихтиёр Иньестанинг «Барса»даги ўйинлари ёдимга тушди».\nЯна Гвардиола: «Фил Фоденни ижарага? Ҳеч қачон! Ҳеч қачон! Бунинг сираям иложи йўқ. У узоқ-узоқ йиллар давомида биз билан бирга бўлади. Фоден - мураббийлик фаолиятимдаги энг моҳир футболчи».\nБернарду Силва: «Фил шундай тиришқоқлик ва ғайрат-шижоат билан шуғулланишда давом этса, икки йилдан кейин сайёрамизнинг энг сара ярим ҳимоячиси мақомига кўтарилади. Фоденнинг босимни ҳис этиш-этмаслигидан бехабарман, лекин қандай завқ билан тўп суришини яхши биламан».\nНима учун Фил ҳозиргача ўйнамаяпти?


Британия Бош вазири Тони Блэйр Эрон ҳукумати 15 инглиз денгизчисини озод этганини олқишлаб, британияликларнинг Эрон халқига нисбатан “адовати йўқлигини” айтди.\n“Эрон халқига: сизга нисбатан ҳеч қандай адоватимиз йўқлигини айтмоқчиман. Аксинча, биз Эронни қадимий маданияти бўлган, мағрур ва улуғвор тарихга эга халқ сифатида ҳурмат қиламиз. Сизнинг ҳукуматингиз билан бўлган келишмовчиликларни тинч йўл билан, мулоқот орқали ҳал этиш истагидамиз”, - деди Блэйр.\nБритания раҳбари шунингдек, 15 британияликнинг озод этилишида ёрдами ва таянчи учун Европа, БМТ Хавфсизлик кенгаши ва Яқин Шарқдаги иттифоқчиларига миннатдорчилик билдирди. Эрон Президенти Маҳмуд Аҳмадийнажот чоршанба куни Теҳрондаги матбуот анжуманида британиялик 15 денгизчи “Британия халқига тухфа” ўлароқ, озод этилишини маълум қилди.\n“Мурувватли Эрон халқи ва Ислом республикаси ҳукумати, бу ҳарбийларни суд қилиш ваколати ва ҳуқуқи борлигига қарамасдан, бу 15 кишини авф этганини эълон қиламан ва уларнинг озод этилишини Британия халқига ҳадя қиламиз”, - деди Аҳмадийнажот.\nЭрон британиялик денгизчиларни 23 март куни Форс Кўрфазининг Шатт ал-Араб дарёси қуйиладиган қисмида, Эрон сув ҳудудларини бузганликда айблаб, ҳибсга олган эди. Британия ўз денгизчилари Ироқ сув ҳудудларида бўлганини таъкидламоқда. Сурия ахборот ва ташқи ишлар вазирлари Дамашқ мунозаранинг ечилишида муҳим рол ўйнаганини маълум қилди.


ЎзА - Пойтахтимизда янги корхона иш бошлади\n10.04.2018 16:40 Чоп этиш версияси\nПойтахтимизда янги корхона иш бошлади\nБектемир кичик саноат зонасида жойлашган «LebenGruppe» қўшма корхонаси бир йил олдин ўз фаолиятини бошлаган эди. Бугун унинг расмий очилиши ва маҳсулотлари кўргазмаси ташкил этилди. Ушбу корхона инновацион технологиялар асосида мебель ва қурилиш учун замонавий, Европа стандартларига мос, сувга чидамли маҳсулотлар ишлаб чиқаришни йўлга қўйган.\nДавлатимиз раҳбарининг жорий йил 2 апрелдаги “Қурилиш соҳасида давлат бошқаруви тизимини тубдан такомиллаштириш чора-тадбирлари тўғрисида”ги фармони юртимизда олиб борилаётган шаҳарсозлик, қурилиш-муҳандислик ишларини янги босқичга олиб чиқади. Бу жараёнда мазкур корхона ҳам жадал ривожланишни мақсад қилган.\nМамлакатимизда амалга оширилаётган кенг кўламли лойиҳалар, тадбиркорлар учун яратилаётган қулайликлар, хорижий давлатлар билан ўзаро ҳамкорликнинг йўлга қўйилиши юртимиз иқтисодий ривожига хизмат қилиши билан бирга халқ фаровонлигини оширишда ҳам муҳим аҳамият касб этади.


2015 йилда Қозоғистоннинг Ақтўбе вилоятида 62 нафар мактаб ўқувчиси ҳомиладор бўлгани аниқланди\n09:30 / 13.11.2015\nШифокорнинг сўзларига кўра, 2014 йилда мазкур соҳадаги рақамлар бундан ҳам баландроқ бўлган: 99 нафар вояга етмаганлар ҳомилардорлиги қайд этилган.\n“Ҳуқуқни муҳофаза қилиш органлари ҳар бир ҳолатда номусга тегиш рўй бергани бўйича суриштирув ўтказмоқда. Болалар гинекологимиз Салтанат Тубулбаева шаҳар мактабларида жинсий тарбия бўйича семинарлар ўтказмоқда. Биз болалар ўртасида анкета сўровномаларини ўтказиб, аксарият болалар бу бўйича танишлари, ОАВ ва Интернетдан маълумот олишини аниқладик”, - дейди Сергазин.\nУнинг қўшимча қилишича, фақатгина 3 фоиз болаларга жинсий тарбия ҳақида ота-оналари маълумот беришади. Қишлоқ жойларга эса болалар гинекологларининг бориши имконсиз. У ерларда туман халқ таълими бўлимлари ходимлари иш олиб боришади.


АҚШ Ўзбекистон билан муносабатларининг асосий параметрларини маълум қилди\nАйни пайтда Марказий Осиёнинг тўлиқ салоҳиятини тиклаш вақти келди. Ўзбекистон тарихнинг муҳим бир бурилиш палласида турибди. У Марказий Осиёдаги аҳолиси энг кўп мамлакат, бу ерда нимаики содир бўлса, у нафақат шу халқ, балки бутун минтақа ва ундан ташқаридаги ҳудуд келажагини ҳам белгилаб беради, деб фикр билдирди АҚШ давлат котибининг Жанубий ва Марказий Осиё масалалари бўйича ёрдамчиси биринчи ўринбосари Элис Уэллс.\n27 февраль куни АҚШ давлат котибининг Жанубий ва Марказий Осиё масалалари бўйича ёрдамчиси биринчи ўринбосари Элис Уэллс Тошкентдаги Жаҳон иқтисодиёти ва дипломатия университетида нутқ сўзлаб, Қўшма Штатлар учун Ўзбекистон ва Марказий Осиё минтақаси нақадар муҳимлигини тушунтириб ўтди.\n«Америка Қўшма Штатлари ва Ўзбекистон қандай қилиб энг яхши йўлдан фойдаланиб, биргаликда олдинга силжишини тушуниш учун, бизнинг муштарак устувор вазифаларимиз нималарда кўринишини англаб олмоқ лозим. АҚШнинг Ўзбекистонга нисбатан сиёсати беш устунга асосланиб, улар Президент Мирзиёев Ўзбекистон учун белгилаб берган устуворликлар билан ҳамоҳангдир», – дейди у.\nЭлис Уэллснинг айтишича, 1991 йилдан буён бўлгани каби, Қўшма Штатлар Ўзбекистоннинг суверенитети, мустақиллиги ва ҳудудий яхлитлигини қўллаб-қувватлашга содиқдир.\n«Америкаликлар учун мустақилликдан ҳам қадрлироқ ҳеч нарса мавжуд эмас, чунки у ҳар бир инсоннинг яшаш, озод ва бахтли бўлишдай ажралмас ҳуқуқини таъминлайди. Ўзбекистонда биз фикрлар ҳамоҳанглигини кўрмоқдамиз – бу халқ ташқи босимларга қарши мардона турган, хорижий кучларга қарамликдан қочган, ўз йўлидан оғишмайдиган, сиёсати ва устуворликларини ўзи белгилайдиган ҳамда иттифоқчиларини ўз хоҳишига кўра танлайдиган халқдир», – дейди АҚШ давлат котиби ёрдамчисининг биринчи ўринбосари.\nАҚШ вакили шу маънода Мирзиёевнинг илғор, минтақа учун намуна бўлгулик «энг аввало қўшнилар» сиёсатини юқори баҳолашини билдирди. Уэллс АҚШ Ўзбекистонда барқарор ўсиш ва иқтисодий фаровонликни илгари суришга ҳам содиқлигини тасдиқлади.\n«Биз хорижий сармоя киришига хайрихоҳлик билдириб, уни қўллаб-қувватлайдиган очиқ, шаффоф бозор иқтисодини яратишга қаратилган ислоҳотларни олқишлаймиз. Шуни мамнуният билан қайд этишим керакки, 2018 йил октябрь ойида Ўзбекистонда биринчи бор USAID ҳомийлигида Марказий Осиё савдо форуми ўтказилиб, унинг натижасида 56 миллион доллардан ортиқ савдо келишувлари имзоланди», – дейди у.\nАҚШ Давлат департаменти вакиласи Ўзбекистоннинг Жаҳон савдо ташкилотига аъзо бўлишдай интилишларини қўллаб-қувватлашини билдирди. Шунингдек, Ўзбекистоннинг интеллектуал мулк ҳуқуқини ҳимоя қилиш соҳасида яна муҳим учта шартномага қўшилганини олқишлади.\n«АҚШнинг Ўзбекистондаги сиёсатининг учинчи устуни шуки, ҳар икки мамлакат минтақавий барқарорликни таъминлаш ва терроризмга қарши курашда якдилдир. Шу мақсадда хавфсизлик соҳасидаги ҳамкорлигимиз кейинги икки йил ичида анча фаоллашди, у 300 дан ортиқ минадан ҳимоя қилувчи автомобиль воситалари етказиб беришдан бошланиб, хавфсизлик соҳасидаги икки томонлама ҳамкорлик ва Президент Мирзиёев ҳукумати учун асос бўлиш йўлида қўйилган муҳим қадам бўлди», – деб қўшимча қилади Уэллс.\nАмерикалик дипломатнинг таъкидлашича, президентлар учрашуви натижасида АҚШ Мудофаа вазирлиги Ўзбекистондаги хавфсизлик дастурини замонавийлаштиришга ёрдам бериш йўлларини кўздан кечириш мақсадида Ўзбекистонга махсус миссия юборди. Генерал Вотелнинг мудофаа соҳаси раҳбарлари билан учрашувидан сал ўтмай, АҚШ Давлат департаменти делегациясининг ташрифи бошланди.\n«Яқинда биз экстремистлар Марказий Осиё халқларини ўз домига оғдиришга уриниш йўлларини ўрганишга қаратилган лойиҳани ишга туширдик. Биз ҳам икки мамлакат ватандошларини ҳимоя қилиш йўлида ҳуқуқни муҳофаза қилиш ташкилотларимиз ўртасидаги ҳамкорликни янада кучайтиришга умид қиламиз», – дейди АҚШ давлат котиби ёрдамчисининг биринчи ўринбосари.\nАҚШ Ўзбекистон билан муносабатларининг тўртинчи устуни сифатида – қонун устуворлиги, инсон ҳуқуқлари, асосий эркинликларни ҳурмат қилиш, деб билади. Дипломат инсон ҳуқуқлари ва асосий эркинликлари, жумладан дин эркинлигини таъминлаш ва мажбурий меҳнатни тугатиш бўйича Ўзбекистон амалга оширган ишларни эътироф этди.\nАҚШнинг Ўзбекистондаги сиёсатига оид охирги устун шуки, Қўшма Штатлар барча давомий ва маъноли муносабатлар оддий халқ ўртасидаги алоқалар устига ўрнатилганини эътироф этади.\n«Биз кун бўйи албатта муҳим саналган мураккаб ташқи сиёсат масалалари ҳақида гаплашишимиз мумкин. Кун сўнгида эса англаймизки, икки буюк мамлакатларимизнинг халқлари ўртасида боғлаган ўзаро дўстлик ришталари чиндан ҳам катта аҳамият касб этади. Шу боис ҳам Қўшма Штатлар Ўзбекистон билан таълимий ва маданий алмашувларни кучайтиришга катта куч сарфлайди», – дея таъкидлайди у.\nУэллснинг айтишича, тинчлик корпусининг Ўзбекистонга қайтиши муҳим ва давомий саналмиш халқлар ўртасидаги алоқаларни кучайтириш ҳамда инглиз тили ўқитишни кенгайтиришга имкон яратган бўларди.\n«Тинчлик корпуси кўнгиллилари оддий америкаликлар бўлиб, улар сизнинг тарихингиз ва маданиятингизни ўрганиш, шу билан бирга америкача маданиятни сиз билан бўлишишга астойдил қизиққан кишилардир. Бу икки мамлакатларимиз узоқ муддатли дўстлик ва ҳамкорлик учун халқларимиз ўртасида янада кучлироқ алоқаларни ўрнатиш йўлида қўйган кўплаб қадамларнинг биридир», – дейди у.


АҚШ Афғонистонда истисно ҳолатлардагина ҳарбий амалиётлар олиб боради\n08:58 / 16.10.2015\nАҚШ афғон армияси аскарларининг тайёргарлигига эътибор қаратиб, алоҳида ҳолатлардагина ҳарбий амалиётларни олиб боради, дея маълум қилди Мудофаа вазири Эштон Картер. Бу ҳақда РИА “Новости” хабар берди.\n“Ҳарбий операциялар тугатилди. Бизнинг ҳар кунлик вазифамиз тайёргарлик, кўмак кўрсатиш ва терроризмга қарши курашишдан иборат”, – дея қад этди Мудофаа вазирлиги раҳбари. Унинг сўзларига кўра, АҚШ ҳарбий амалиётлари ўз аскарларини ҳимоя қилиш, шунингдек, аксилтеррор операциялари доирасида ўтказилиши мумкин.\nБундан аввалроқ эса АҚШ президенти Барак Обама АҚШ 2016 йилдан сўнг Афғонистонда мамлакатдаги беқарор вазият туфайли 5,5 минг нафар атрофида ҳарбий қўшин қолдирилиши тўғрисида маълум қилган эди.


Лужков Назарбоевга Қозоғистонда 2 миллиард долларлик сув қувури қуриш таклифини берди\n20:36 / 29.10.2016\nМоскванинг собиқ мэри Қозоғистонда қиймати 2 миллиард долларга тенг бўлган сув қувури қуришни таклиф қилди. Бу ҳақида Лужковнинг ўзи РБК нашрига берган интервьюсида маълум қилди.\nМанбага кўра, собиқ Москва мэри Юрий Лужков жума куни Қозоғистон президенти Нурсултон Назарбоев билан учрашуви чоғида республикада чучук сув таъминоти учун сув қувури қуришни таклиф қилган.\nУнинг сўзларига кўра, гап Каспий денгизининг шимолий қисмидан бошланувчи тахминан 200 километрли "қудратли сув қувури" ҳақида кетмоқда."Бу ажойиб ер, иқлимий ва табиий шароитлар - сув эса йўқ", - деди у.\nМанбага кўра, лойиҳага салоҳиятли инвестор топилган. "Биз бу лойиҳани ўрганиб, уни молиялаштиришга тайёр банк тизимини топдик. Пуллар сув учун тўлов ҳисобидан қайтарилади", - деди Юрий Лужков ва гап Қозоғистон банки эмас, халқаро банк тизими ҳақида кетаётганлигини таъкидлади.\nЛужков лойиҳадаги ўз ўрнига тавсиф берар экан, "бугунги кунда Қозоғистоннинг ўзида ишлаб чиқарилувчи жиҳозларни максимал даражада жалб этган ҳолда тўлиқ ташкилий-техник ижро" билан шуғулланишини айтди.


Жиззахда газ жанжали бўлди\nҲали қишнинг қорли-қировли кунлари олдда бўлса-да¸ Ўзбекистон шаҳарларидаги мактабларда ҳам болалар уст кийимида¸ совуқдан қунушиб дарс ўтмоқда.\nЎзбекистон ҳукумати ўз қўшниларига газни 300 доллардан сотиб олишни таклиф қилаётган бир пайтда ўзбекистонликларнинг ўзлари қора қишда газга ёлчимаяпти.\nВоқеа гувоҳларининг хабар қилишича¸ 23 декабр куни Жиззах вилоятининг Зарбдор туманидаги Бўстон шаҳарчасининг икки маҳалласи аёллари орасида газ масаласида катта жанжал чиққан.\n- Наврўз маҳалласи 11 хотин билан саккизта мактаб боласи ва яна мардикор бозордан тўртта одам олиб келибди. Бизнинг маҳалладан эркаклар сони ўн битта¸ аëллар сони 22 та бўлди¸ - дейди шу шаҳарчада истиқомат қилувчи Анорбой Холиқулов.\nАнорбой аканинг сўзига кўра, қўшни маҳалланинг бири манфаатини 23 одам¸ бошқаси манфаатини эса 22 аëл ҳимоя қилишга уринган ва орада хотинлар бир-бирлари билан роса юлишган.\n- Маърифат дегани билан Люба опа Аюпова деганимиз бор. Иккалови соч юлишиб¸ биттаси касалхонага¸ биттаси милицияга югуриб кетди. Бу йўқ газнинг талашиши. Фуқаролар ўзи газни зўрға ëқиб ўтирибди. Бу можаро йўқ газга бўлиб ëтибди.\nҲозир Дўстлик маҳалласидан хотин-халаж яна келибди. Жанжал қизиб¸ кетмон-белкураклашиб ëтишибди. Энди бости-бости қилиб¸ раҳбарлардан бирортасини чақирмоқчимиз.\nАнорбой аканинг сўзларига кўра, хотинлар ўртасидаги бу даҳанаки жанг ортидаги асосий сабаб газ босимининг пастлаб кетганидир.\nМаълум бўлишича, Дўстлик маҳалласи аҳолиси Тошкентдан рухсат олиб, ўз кучи билан маҳаллага газ қувури тортиб келган. Энди эса сал юқорида жойлашган Наврўз маҳалласи аҳолиси ана шу қувурдан ўзбошимчалик билан ўзларига янги газ қувури ўтказмоқчи бўлаëтган экан.\nҲуқуқ ҳимоячиси Зиёдилло Раззоқов ҳам жанжалнинг асосий сабаби газ босимининг пастлигида экани ҳақдаги гапни қувватлайди.\nЎзи милтиллаб турган газ билан аранг тирикчилик қилаётган Дўстлик маҳалласи аҳолиси сабр косасини улар ўтказган газ қувурига қўшниларнинг кўз олайтиргани тўлдириб юборган¸ дейди бу кузатувчи.\n- Уни газ деб ҳисоблашнинг ўзи ачинарли ҳол. Чунки у милтиллаб турибди. У энди газ бўлмайди. Ундан на иссиқлик бўлади¸ на бирон-бир овқат пишира оласиз¸ на бир чой қайната оласиз, - дейди Зиёдилло Раззоқов.\nҲуқуқ ҳимоячисининг айтишича, йил бўйи далада пахта етиштирадиган оддий деҳқоннинг маиший ҳаёти билан маҳаллий ҳукуматнинг иши бўлмай қолган. Унга кўра, ҳатто электр энергияси таъминоти ҳам думи юлинган товуқни эслатади.\n- Мана, олайлик, эрталаб соат еттидан саккизгача беради. Кейин ўчади. Тушда ҳам бир соат келади ва яна ўчади. Шу билан кечқурун бир ëки икки соат ëнади, шу билан яна ўчади. Кечаси билан чироқ йўқ. Марказларда чироқ бор. Шаҳарча ва қишлоқ жойларда чироқ йўқ, - дейди Зиёдилло Раззоқов.\nАнорбой Холиқулов эса Бўстон шаҳарчасидаги мактабнинг ночор аҳволи ҳақида гапиради:\n- Бизнинг шу Шароф Рашидов номли биринчи ўрта мактаб умуман шароитга ҳам тўғри келмайди. Ойналари синган. Унинг ўрнига клëнка тортиб ўтиришибди.\nҲафтада беш кун ўқиса¸ бир кун ¸албатта¸ иситмаси чиқади. Ота-оналар мажлисига ҳам бориб кўрдик. Хоналар совуқ. Мактаб ҳам газга пул¸ чироққа пулдан нарига ўтмай қолган. Электросетга пул йиғайлик¸ клëнкага пул йиғайлик каби сўзларда.\nБизда ëрқин ҳаëт йўқми дейман-да¸ - дейди Анорбой Холикулов.\nҲуқуқ ҳимоячиси Зиёдилло Раззоқов фикрича, агар маҳаллий ҳукумат аҳолининг газ ва электр энергияси таъминотидаги муаммоларини зудлик билан ҳал этмас экан, бу норозилик аста-секин газак олиб, нохуш ҳодисаларни келтириб чиқариши мумкин.


Хоразмлик журналист ўзининг қўлга олиниши тафсилотларини сўзлаб берди » Ўзбекистон янгиликлари – Zamin.uz\nХоразмлик журналист ўзининг қўлга олиниши тафсилотларини сўзлаб берди\nХоразмлик журналист, Қўшкўпир туманида истиқомат қилаётган ва «Хоразм ёшлари» газетаси муҳаррири ўринбосари лавозимида ишлаб келаётган Давлатназар Рўзметов 29 октябрь куни ҳибсга олиниб, Қўшкўпир тумани маъмурий суди томонидан 7 суткалик қамоқ жазосига маҳкум қилинган эди.\n5 ноябрь куни Рўзметов озодликка чиқди ва бўлиб ўтган воқеалар тўғрисида Kun.uz мухбирига батафсил интервью берди.\n«Аввало мени ва оиламни қўллаб-қувватлаб турган дўстларимга, ҳамкасбларимга ва умуман барчага ўз миннатдорчилигимни билдираман. 29 октябрь куни Қўшкўпир тумани маъмурий суди ҳукмига асосан 7 суткага қамалдим. Муддат тугагач, Худога шукр, 5 ноябрь куни озод бўлдим» - деб сўзини бошлади Давлатназар Рўзметов.\n«Бўлиб ўтган воқеа Қўшкўпир тумани ҳокими Жўрабек Раҳимов билан орамизда юзага келган зиддият натижаси деб ҳисоблайман.\nУ билан иш жараёнимда танишганман. Жўрабек Раҳимов Боғот тумани ҳокими бўлиб ишлаганида мен журналистик суриштирувини ўтказиб, аҳоли учун мўлжалланган кўмирнинг ноқонуний равишда сотилаётгани ҳақида «Қоғоз билан исиниб бўлмайди», деган мақола ёзган эдим. Мақола 2018 йил 31 январь куни «Хоразм ёшлари» газетасида чоп этилди.\nШундан сўнг, Боғот тумани ИИБ терговчиси газетамиз муҳаррири Эрпўлат Бахтга босим ўтказишга, уни Эрк партияси билан алоқадорликда, хориждан моддий ёрдам олаётганликда айблашга уриниб кўрди. Бироқ, ҳеч нарса қилолмади.\nОрадан бироз вақт ўтгач, Жўрабек Раҳимов Қўшкўпир туманига ҳоким қилиб тайинланди.\n25 октябрь куни дўстим қизини узатаётгани туфайли, тўйга бордим. Даврада ўтириб, бир пиёла ароқ ичдим. Суҳбатлашиб ўтирганимизда, менга қўнғироқ бўлди. Қўшкўпир тумани ҳокимиятида ўқитувчи ва шифокорларни пахтага жалб қилиш масаласи кўрилаётганини эшитдим. Кейин тезда мажлисга етиб келдим. Мажлислар залининг эшиги олдида 3-4 нафар йигит турган экан.\nИчкарига кирмоқчи бўлганимда, орготдел бошлиғи Баҳодир деган йигит тўсқинлик қилишга уринди. Шунда ҳоким биз тортишиб турганимизни эшитиб: «Сиз нима қилиб юрибсиз?», деб сўради. Мен «Хоразм ёшлари» газетаси муҳаррири ўринбосариман, бу очиқ мажлисми ёки ёпиқми? Агар очиқ бўлса, кириб ўтирмоқчиман, ёпиқ бўлса чиқиб кетавераман», - дедим. «Очиқ мажлис, ўтиринг», - деди. Мен ўтирдим. Шунда ҳоким: «Қисқаси, бор гап шу, бошқа нарсаларни эртага сўзлашамиз, мажлис тамом», - деди ва чиқиб кетди. Орқасидан бориб, ҳоким олдига кирмоқчи эдим, рухсат беришмади.\nШу пайт фуқаролик кийимидаги икки йигит қўлимни қайириб, ташқарига олиб чиқиб кетди. Куч билан DAMAS машинасига ўтқазишди. Улардан бири «Сен кимсан?», - деди. Гувоҳномамни кўрсатиб: «Мен журналистман, газета муҳаррири ўринбосариман», - дедим. «Нега бурнимга гувоҳномангни тиқиштирасан», - деди ва кутилмаганда қорнимга мушт туширди. «Сенга ким ҳуқуқ берди бундай қилишга?», - деди. «Менга қонун ҳуқуқ берган, президент ҳуқуқ берган», - дедим. «Бу ерда президент менман», - деди ва яна бир зарба берди. «Сен менинг совунимга кир ювмабсан, энди даф бўласан, сен кимлар билан ўйнашганингни биласанми?», - деди. Бу йигит ўзини таништирмади, аммо унинг кимлигини кейинчалик билиб олдим.\nШундан сўнг, кечки соат 22.00 атрофида Қўшкўпир тумани марказий шифохонасига олиб боришди. Навбатчи шифокор менга «қўлингни бурнинга теккиз, юқорига кўтар, пастга тушир, ўтир, тур», деган буйруқлар билан мастлик даражамни текшириб кўрди. Мен маст ҳолатда эмасдим ва унга «қон таҳлили олинглар, мастлик даражаси маълум бўлади», - дедим. Шунда шифокор кулди ва хонадан чиқиб туришимни сўради. Йўлакда туриб, шифокорнинг хонадаги сўзларини эшитиб турдим. Шифокор мени олиб келган ИИБ ходимига: «Буни нима қилмоқчисизлар?», - деб сўради. ИИБ ходими: «Буни ҳушёрхонага олиб бориш керак, хулоса ёзиб беринг», - деди. Шифокор унга: «Агар бундан қон таҳлили олиб, текшириб, хулоса берсам, ҳушёрхона буни қабул қилмайди. Ичган бўлиши мумкин, лекин мастлик даражаси жуда паст. Қон олиш учун менда асос бўлиши керак, хатти-ҳаракатлари бежо бўлиши керак, шубҳали бўлиши керак. Бундан қон олмайман», - деди.\nКейин Қўшкўпир тумани ИИБ биносига олиб кетишди ва жиноят қидирув бўлими бошлиғи хонасига олиб киришди. У ерда мени DAMAS автомобили ичида урган шахсни кўрдим. Ходимлар уни «Журъат оға», деб чақиришларидан, исмини ҳам билиб олдим. Кирганим заҳоти у мени қаттиқ тепди. Тентираб кетдим, телефоним ҳам тушиб кетди. Журъат телефонни қўлига олиб, «Кодни айт», - деди. Айтдим. Кейин телефонимдаги ёзишмаларни ўқиди. Шундан сўнг, яна бир ходим билан телефонимдаги материалларни ўчира бошлади. Унда Қўшкўпир туманидаги шикоятлар бўйича ўрганилган материаллар, интервью видеолари, хусусан, ҳоким мажлисида туширилган воқеалар ҳам бор эди. 1,5 соат вақт давомида барча материалларни ўчиришди.\nШундан сўнг, Журъат: «Қисқаси, ичганман деб яхшиликча ёзасанми ё бўлмаса яна «ишлаймизми»? Агар тонсанг, сени узоқ муддатга «тиқаман», ҳозирни ўзида чўнтагингга «ташлайман». Яхшиликча ёз, «ичганман, кириб мажлисни буздим», деб ёз» – деди.\nМен: «Майли, ёзаман, аммо бир кун келиб чиқаман-ку?» – дедим. «Менга дўқ урма!» – деб қорнимга яна бир зарба туширди. Шундан сўнг айтганларини ёзиб беришга мажбур бўлдим.\nКейин мени Хива туманидаги наркология диспансерига олиб боришди. У ерда шифокор мени қабул қилишни истамади. Чунки мастлигим ҳақида Қўшкўпир тумани шифокори хулосаси йўқ эди. Ҳушёрхонага топшириш учун одам уйини тополмайдиган даражада маст бўлиши керак экан. Мени олиб борган участка нозири шифокорни ким биландир телефонда гаплаштирди, менимча, Журъат билан. Кейин ҳушёрхона олиб қолишга рози бўлди.\nШундан сўнг, участка нозири мени четга тортиб: «Давлат оға, ҳеч қаерга шикоят қилманг, бўлиб ўтган воқеаларни ошкор қилманг, бор гап шу ерда қолсин. Ёшуллини айтганига қарамай, сизни қўйиб юборамиз. Сизга ҳеч нарса бўлмайди, жаримага ҳам тортилмайсиз. Сизга эътирозимиз йўқ, эртага қўйиб юборишади, фақат келишайлик» – деди. Мен ҳеч қаерга шикоят қилмасликка рози бўлдим.\nЭрталаб ҳушёрхонадан чиқиб, ишга кетдим. Орадан бир неча кун ўтди. 29 октябрь куни Урганч шаҳрида ўтказилаётган халқаро математика олимпиадасини ёритиш учун бордим. Шунда участка нозири менга қўнғироқ қилиб, қаердалигимни сўради. Урганчдаман деганимдан сўнг, Қўшкўпир тумани ИИБ ходимлари етиб келишди. «Сизни туман ИИБ бошлиғи Темур оға чақиряпти. Бир оғиз гапи боракан, кейин қайтиб келасиз. Ўзимиз опкеламиз, тезда қайтасиз», - дейишди.\nМашинага ўтирганимиздан сўнг, судга олиб кетишаётганини билдим. Бундан ҳайрон қолдим, чунки менга ҳеч қандай чақирув қоғози кўрсатилмади.\nҚўшкўпир тумани маъмурий судига бордик. Участка нозири менга ижро варақаси деган ҳужжатга имзо қўйдирмоқчи бўлди. Шунда иш жиддий тус олганини, мени қамашмоқчи эканини тушундим. Аммо, имзо чекишдан бош тортдим.\nСоат 16.30да суд бошланди. Унда прокурор қатнашди, ҳокимиятда ишлайдиган уч йигит гувоҳ сифатида иштирок этишди. Дастлаб сўз менга берилди.\nМен суд раисига мурожаат қилиб, менга ҳеч ким маъмурий судланишим ҳақида хабар бермаганини, чақирув қоғози юборилмаганини, иш жойимдан алдаб олиб кетишганини, судга кетаётганимни йўлда билганимни айтдим. Менда ҳам ўзимни ҳимоя қилиш ҳуқуқи бўлса керак?\nСуд раиси мендан: «Ахир сиз бугун ичмаганмисиз? (ҳозиргина ушлаб келишмадими деган маънода)», - деб сўради. «Ўзингизни ўзингиз ҳимоя қила оласизми ё адвокат керакми?», - деди. «Ўзимни ўзим ҳимоя қиламан, аммо мен гувоҳларимни олиб келишим мумкин эди. Телефонда исботларим бор эди, уни ўчириб ташлашди. Бу маълумотларни тиклаш учун вақт керак эди», - дедим.\n«Бундан ташқари, мана прокурор ёнида айтишим мумкин, Журъат исмли ходим мени уриб, ўз айбимга иқрорлигимни мажбурлаб ёздирди. Мен ҳеч кимни сўкмадим, ҳақорат қилмадим. Ўзимни айбсиз деб ҳисоблайман. Айбим - тўйда бир пиёла ароқ ичганим бўлиши мумкин, бундан бошқа айбим йўқ», - дедим.\nКейин гувоҳларнинг кўрсатмалари эшитилди. Улардан бири мени залга кириб «Ҳаммани ёраман!» (боплайман) деб бақирди» - деб кўрсатма берди. Мен суд раисига мурожаат қилиб, кимдан сўрасангиз сўранг, менинг луғатимда «ёраман» деган сўз йўқ, мен «добрдатаман» деган сўзни ишлатаман, буни залга кирмасдан олдин айтганман. Бу билан бировни ҳақорат қилишни кўзламадим, балки журналистик текширувини ўтказишни ўз шевамда шундай изоҳладим холос», - дедим.\nСуд раисига бу гувоҳлар ҳокимиятда ишлайдиган ходим эканини, улар ҳокимият нуқтаи назарига қарши гапирмаслигини айтдим. Ҳокимият ходими бўлмаган бошқа гувоҳларни олиб келишга имконият беришини сўрадим. Бироқ, бу илтимосимга эътибор берилмади.\nСуд якунида прокурор мени «ўта хавфли ҳаракатларни содир қилгани, жамоатчилик тинчини бузгани» учун Маъмурий жавобгарлик ҳақидаги кодекснинг 183-моддасига асосан 15 суткага қамашни сўради. Суд раиси 7 сутка берди. Шу ернинг ўзида қўлимга кишан солинди.\nТашқарига чиққанимизда, ИИБ ходимларидан уйдагилар билан боғланишимга рухсат беришларини, нима воқеа юз берганини айтиб беришим кераклигини, уларни хабардор қилишим лозимлигини илтимос қилдим. Аммо, рухсат беришмади.\n«Нимага менга нисбатан бундай ноҳақлик қиляпсизлар, нега мени қамаяпсизлар?» - деб сўрасам, участка нозири: «Бу иш ҳокимият аризаси билан қилинди», - деди.\nШундан сўнг, мени Қўшкўпир тумани ИИБ биносига олиб боришди. У ерда бошлиқ ўринбосари қандайдир қоғозга имзо чекиши керак экан. Қўлимда кишан билан хонасига олиб киришди. Ёш йигит экан. У ёнимга келиб: «Хўш, суд бўлдими? Сен ўзи нима қилиб юрибсан», - деди ва қорнимга мушт туширди. Икки букланиб қолдим. «Қўлимга тушдинг, энди бир йил назоратимда турасан», - деди. Яна бир мушт туширмоқчи бўлганида, телефон жиринглаб қолди. Шундан сўнг, бизни хонасидан чиқариб юборди.\nКейин Хазорасп тумани ИИБ биносидаги изоляторга олиб боришди. 7 кунлик қамоқ жазосини ўша ерда ўташим керак экан, чунки Қўшкўпир тумани ИИБ изоляторида жой йўқ экан.\nҚамоқдаги дастлабки куниёқ «энди тамом бўлдинг, бу ердан озодликка чиқмайсан», деган гапларни эшитдим. Аммо, бир кун ўтгач, вазият ўзгарди, анча юмшади. Кейин билсам, мен ҳақимда Kun.uz сайтида хабар чиққан экан. Буни ИИБ ходимидан эшитдим. «Давлат оға, Kun.uz сиз ҳақингизда ёзибди», - деди.\nҚамоқхонада менга нисбатан тазйиқ ёки босим уюштирилмади. Ҳеч қандай қийноққа солинмадим. 7 кундан сўнг озод қилиндим. Ҳибсда ўтирганимда тақдири меникига ўхшаш одамларни учратдим, улар билан гаплашдим. Бу ҳақдаги таассуротларим - алоҳида мавзу.\nОзод бўлганимдан сўнг, кўплаб одамлар менинг тақдирим билан қизиққани, қайғурганини эшитдим, улардан миннатдорман.\nМаъмурий жавобгарлик ҳақидаги кодексини ўрганиб чиқдим, ҳуқуқшунослар билан маслаҳатлашдим. Аслида 183-модда билан менга қўйилган айб жуда кулгили. Майда безориликда айбланиш учун аввало жабрланувчи бўлиши керак, у ариза ёзиши керак. «Мени сўкди, урди, шилқимлик қилди», - деб кўрсатма бериши керак экан. Ёки жамоат тартибини қўпол равишда бузган бўлишим, бирор нарсани отиб юборишим, синдиришим керак экан. Бу ишларни қилмаганман.\nСуд қарорини олгач, дарҳол апелляция бериб, оқланишимни талаб қилмоқчиман. Ҳуқуқшунос танишларим, адвокатлар менга беғараз ёрдам беришга тайёр эканини билдиришган. Ҳеч қандай айбсиз жазоланганимга ишончим комил.\nЭнди ўз ишимни, журналистик фаолиятимни давом эттираман», - деб сўзларини якунлади Давлатназар Рўзметов.\nЯнгиликлар » Жамият » Хоразмлик журналист ўзининг қўлга олиниши тафсилотларини сўзлаб берди\n21:40 Хоразмлик журналист озод этилди\n06:02 Журналист Давлатназар Рўзметовнинг ҳибсга олиниши ва суд қилиниши тафсилотлари маълум бўлди\n16:48 Журналист Давлатназар Рўзметов нега қамоққа олинди? — KUN.UZ суриштируви\n01:20 Ҳокимнинг мажлисини тасвирга олаётган хоразмлик журналист «қамоқ»қа олинди\n23:33 Самарқанд вилоятида 6 ҳоким алмашди


Тошкентдаги Тожикистон элчихонаси устидан шикоят тушди\nСўнгги бор янгиланди: январ 14, 2016\n“Sizdan Telegram” лойиҳасида Сиздан келаётган хабарлар, фото ва видеолар ўрин олади. Telegram, WhatsApp тармоғидаги рақамларимиз: +420 724 971 539; +420 724 740 755. Электрон почтамиз: ozodlikmail@gmail.com\nМен бугун Тошкентдаги Тожикистон элчихонасига ишим тушиб борган эдим. Ўзбекистондаги Тожикистон элчихонасида доимий рўйхатда турадиган Тожикистон фуқаролари ўз элчихонасидан норозилар.\nЎзбекистонга кимдир Тожикистондан қариндоши ёки дўстини меҳмондорчиликка чақирса, таклифнома юборади. У одам Тожикистондан келганидан кейин сиз у таклифнома билан Тожикистон элчихонасига борасиз, бир ойлик чикиш визаси учун элчихонага 4$, икки ой учун 10$ тўлайсиз ва йигирма беш кун кутасиз агарда элчихона ходимларига 10$ ўрнига 50$ берсангиз бир кунда қилиб беришади.\nТожикистон элчихонаси ходимлари давлат идорасини ўзларининг шахсий идорага айлантириб олишган. Одамлар Тожикистон элчихонаси атрофига тонг сахар иккидан навбатга туришади. Элчихона ходимларини иш вақти 9:00 да бошланади лекин ўз хоҳишларига кўра 10:30 да истаса, 11:30 да иш бошлайди.\n12:30 да тушликка чиқишади. Хоҳлашса 14:30 да иш бошлайди.\nБу сузлардан мақсад шуки, Тожикистон Республикаси элчихонаси ходимлари ўз фуқароларини хурмат килиб хурматларини жойга қўйишини талаб қилиб, бу гапларни Тожикистон ташқи ишлар вазирлигига етказиш.\nТошкент вилоятида яшовчи фуқаро З.М\nЦемент қироли ва унинг қуллари\nБекобод цемент заводи ишчисиман. Бизни ишдан сўнг қўшимча меҳнат қилишга мажбурлашяпти. Айниқса бошлиқ Пўлатхўжаев Комилжон дегани бор. Иш соатларимиз тугаган бўлса ҳам 12-13 саотлаб иш бўлиб кетяпти. Атрофларни тозалатади, юк кўтарилади ва ҳоказо.\nСаратондан азият чекаётган ёш болакай Ҳайитмуродга қон керак\nОзодликка Фейсбук орқали келган ушбу хабарга кўра, жиззахлик бу болакай саратон билан курашмоқда. Унинг оиласи эса молиявий ночор аҳволдаки, уларни пул тўламаганликлари учун ижарага яшаб турган квартирадан ҳайдаб чиқаришмоқда. Оиланинг баъзида ейишга овқати йўқ. Ҳайитмуроднинг отаси Асад ака касби бўйича ҳайдовчи, бироқ ҳозир ишсиз қолган.\nҲайитмуроднинг ўзи ҳозирда Жиззахдаги касалхонада. Оилага юборилган барча пуллар уни даволаш учун сарфланди. Ҳозирда Ҳайитмуродга зудлик билан - III (Rh) учинчи гуруҳ қон зарур.\nЁрдам берувчилар бўлса, марҳамат Асад ака билан боғланинг + 998 93 299 08 02\nҲайитмуроднинг онаси + 998 94631 83 02\nҲайитмуроднинг касаллиги оид барча ҳужжатларнинг шу ерда топасиз:\nhttps://www.facebook.com/helptohaitmurod/ саҳифа куратори Жамила Ибрагимова +9998973440611\nЎзбекистонда нефт ташувчи ҳайдовчилар норози\nБиз Ангрен - Поп йўналишида "Автонефттранс" ҳайдовчилари ойлик етишмовчилигидан жуда қийналиб кетдик. Ўтган йил декабр ойлигини мана эндигина карточкага ўтказишди. Ҳаммаси бўлиб 1600 ҳайдовчи бор. Қилидиган ишимиз Фарғона нефт қайта ишлаб заводига "Ангрен - Поп" йўналишида нефт ташимиз. Ахир бензин сотилади. Нақд пул тушади. Шу пулларни ким еб кетмоқда?


ТАВИПЕК КАПСУЛАЛАР – medu.uz – Дорилар ҳақида маълумотлар ўзбек тилида\nHome Йўриқномалар ТАВИПЕК КАПСУЛАЛАР\nАННОТАЦИЯ: ИСТЕЪМОЛЧИ УЧУН МАЪЛУМОТ\nФаол модда: лаванда мойи\nУшбу варақани диққат билан ўқиб чиқинг, чунки у Сиз учун мухим бўлган маълумот сақлайди.\nУшбу дори препаратини шифокор рецептисиз олиш мумкин. Лекин, даволашдан яхши натижалар олиш учун, Тавипекни эҳтиёткорлик билан қўллаш керак.\nУшбу варақани сақлаб қўйинг. Балки, уни Сизга яна бир бор ўқиб чиқишга тўғри келар.\nАгар Сизга қўшимча маълумот ёки маслаҳат керак бўлса, ўз фармацевтингиздан сўранг.\nАгар Сиздаги симптомлар 14 кундан кейин енгиллашмаса ёки ёмонлашса, ўз шифокорингиз билан боғланинг.\nАгар қандайдир ножўя таъсир жиддийлашса, ёки ушбу варақада кўрсатилмаган қандайдир ножўя самараларни сезсангиз, ўз шифокорингиз ёки фармацевтга айтинг.\nУшбу варақа қуйидаги маълумотларни сақлайди:\nТавипек капсулалари ўзи нима ва у нима учун қўлланилади\nТавипек капсулаларини қабул қилишни бошлашингиздан олдин\nТавипек капсулаларини қандай қабул қилиш керак\nТавипек капсулаларини қандай сақлаш керак\nКейинги бошқа маълумотлар\nТАВИПЕК КАПСУЛАЛАРИ ЎЗИ НИМА ВА У НИМА УЧУН ҚЎЛЛАНИЛАДИ.\nУлар қандай таъсир кўрсатади:\nТавипек капсулалари тоза ўсимлик фаол моддаси бўлган лаванда мойи сақлайди ва у лавандадошларнинг эфирли мойи ҳисобланади. Тавипек капсулалари яхши ўзлаштирилади.\nЛаванда мойи бир неча даволовчи хусусиятларга эга.\nУ қуйидаги таъсирларни кўрсатади:\nТавипек балғам кўчирувчи восита (дори), у шиллиқни ва балғамни суюлтиради тозалайди: қуюқ шиллиқ суйилади ва оғизга тушади, бунинг натижасида у йўтал билан енгил чиқиб кетади. Лаванда мойи нафас йўлларини ичкаридан қоплаб турувчи хилпилловчи эпителий киприкчаларининг харакат фаоллигини рағбатлантириши кўрсатилган. Шундай қилиб, нафас йўлларининг ўз-ўзини тозалаш жараёни яхшиланади.\nИммунитетни рағбатлантириши: Тавипек ҳужайравий иммунитетни фаоллаштириш, лейкоцитлар деб номланган қон оқ ҳужайраларининг фагоцитар фаоллигини ошириш йўли билан иммунитетнинг носпецифик бўғимларини рағбатлантиради.\nЛаванда мойи антимикроб фаолликка ҳам эга: турли бактериялар ва замбуруғларни (шу жумладан туберкулез микобактериялари) ўсишини ингибиция қилади (сусайтиради) ва касал чақирувчи микроорганизмларнинг токсинини фаолсизлантиради.\nБу препарат нима учун қўлланилади:\nБалғам кўчирувчи восита сифатида (балғам ва шиллиқни йўтал орқали чиқариб юборишни енгиллаштиришда ишлатиладиган дори) ва антибиотикотерапияни қўллаб-қувватлаб туришда қуйидаги ҳолатларда қўлланилади.\nЎткир ва сурункали бронит (кичик бронхололаларни яллиғланиши),\nБронхоэктазалар (бронхлар кенгайиши),\nЛарингобронхит (овоз аппарати ва кичик бронхиолаларни яллиғланиши),\nСинусит (бурун бўшлиқлар яллиғланиши)\nЎпка туберкулези бўлган беморларда бронхитда қўлланилади.\nТавипек капсулаларини қабул қилманг:\nАгар Сизда лаванда мойи ёки Тавипекнинг бирон-бир ингредиентига аллергия (юқори сезувчанлик) бўлса, қабул қилманг.\nТавипек капсулаларини қабул қилаётганда алоҳида эҳтиёткорликка амал қилинг\nАгар симптомлар сақланаётган бўлса ёки агар, Тавипекдан фойдаланилгандан кейин ижобий таъсирни ҳис этмасангиз, унда иложи борича тезроқ шифокорингиз билан маслаҳатлашинг.\nТавипек капсулаларини болаларда қўллаш бўйича етарли тадқиқотлар йўқ.\nБошқа дориларни қабул қилиш\nШу вақтгача ҳеч қандай ўзаро таъсир кузатилмаган.\nАгар Сиз бошқа хар қандай бошқа дориларни, шу жумладан рецептсиз олинган дориларни қабул қилаётган ёки яқинда қабул қилган бўлсангиз, илтимос, шифокорингизга ёки фармацевтга хабар беринг.\nТавипек капсулаларини овқат ва ичимликлар билан қабул қилиш\nТавипек ҳомиладорлик ва эмизиш даврида қўлланилиши мумкин.\nТавипек транспорт воситалари ёки бошқа механизмларни бошқариш қобилиятига таъсир қилмайди.\nТавипек капсулаларининг айрим ингредиентлари тўғрисида муҳим маълумот\nАгар Сиз ишонч ҳосил қилмасангиз, илтимос шифокорингиз ёки фармацевтдан сўранг.\nКатталар ва 12 ёшдан катта ўсмирлар: 2 капсула кунига уч марта буюрилади.\nТавипек капсулаларини бутунлигича, овқатланишдан 30 минут олдин, сув билан қабул қилиш керак.\nКасалликнинг табиатига қараб, Тавипек капсулалари узоқ вақт қабул қилиниши мумкин.\nАгар Сиз Тавипек капсулаларини буюрилганидан ортиқ қабул қилган бўлсангиз\nДозани ошириб юборилиши ҳолатлари кузатилмаган.\nАгар Сиз Тавипек капсулаларини қабул қилишни унутган бўлсангиз\nАгар Сиз Тавипек капсулаларини қабул қилишни тўхтатган бўлсангиз.\nАгар Сизда Тавипек капсулаларини кейинчалик қабул қилиш бўйича саволлар пайдо бўлса, шифокорингиз ёки фармацевтдан сўранг.\nҲар қандай дори препарати каби, Тавипек ҳам, гарчи улар ҳаммада ҳам кузатилмасада, ножўя самараларни келтириб чиқариши мумкин.\nАгар қандайдир ножўя таъсир жиддийлашса ёки Сиз ушбу варақада кўрсатилмаган қандайдир ножўя таъсирларни сезсангиз, бу ҳақида шифокорингизга ёки фармацевтга хабар беришингизни сўраймиз.\nИндивидуал сезувчанлик ва қабул қилинган дозага қараб, кекириш ёки кучсиз кўнгил айниши каби ножўя самаралар юз бериши мумкин.\nНафас чиқаришда лаванда мойи ҳидини ҳис этишингиз мумкин. Бироқ бу кўпинча мақбул ҳолат ҳисобланади.\nБолалар ололмайдиган ва кўрмайдиган жойда сақланг.\nЁруғликдан ҳимоя қилиш учун ташқи картон қутида сақланг.\n30оС дан юқори бўлмаган ҳароратда сақланг.\nТавипекни картон қутида кўрсатилган “ГОДЕН ДО” деб кўрсатилган яроқлилик муддати ўтганидан сўнг ишлатманг. Яроқлилик муддати ушбу ойнинг охирги кунига тааллуқлидир.\nДорини оқар сувлар орқали ёки маиший чиқиндилар билан ташлаб юбориш мумкин эмас. Керак бўлмаган препаратларни қандай қилиб йўқотиш тўғрисида фармацевтингиздан сўранг. Бу чоралар атроф-муҳитни ҳимоя қилишга ёрдам беради.\nТавипек капсулалари нималарни сақлайди.\nФаол модда – лаванда мойи\n1 капсула 0,15 г лаванда мойи сақлайди.\nБошқа ингредиентлар: желатин, глицерин, хинолин сариғи (Е104), сариқ-тўқ сариқ бўёвчи (Е110), метакрилат кислотаси этилининг акрилатли сополимери, натрий лаурил сульфати, пропиленгликоль, полисорбат 80, глицерин моностеарати.\nТавипек капсулаларининг ташқи кўриниши ва ўрам таркиби\n30 ва 60 ичакда чидамли (юмшоқ) капсулалардан қутиларда.


Норвегия хунрезлиги уюштирувчиси ўзини айбли деб тан олмади\n04 декабр 2021, Тошкент вақти: 16:40\nОсло маҳкамасига келтирилган Адерс Беринг Брейвик чеҳрасини маҳакама охирига қадар ҳам мағрурона ифода тарк этмагани кузатилди.\nМаҳкамада А. Брейвик террор ҳаракатини содир этганини тан олди, аммо ўзини айбдор, деб билмаслигини айтди.\nҚилмишидан пушаймон эмас\nОсло судида жума кунги иккита террор ҳужумини амалга оширган Андерс Беринг Брейвик устидан илк маҳкама мажлиси бўлиб ўтди.\nСудя Ким Ҳегер ҳакамлигида ўтган 35 дақиқалик маҳкама якунида Брейвикни дастлабки чора ўлароқ 8 ҳафта ҳибсда сақлаш қарори қабул қилинди.\n- Айбланувчи полиция билан суҳбатлар чоғида ва бугунги маҳкамада ҳукумат биноси ёнидаги портлаш ва Утоя оролидаги отишмани содир қилганини тан олган бўлса-да, ўзини айбдор, деб билмаслигини айтди,- деди Осло суди судяси.\n8 ҳафталик ҳибснинг 4 ҳафтаси давомида Брейвик изоляцияда сақланади.\nАксил-исломий қарашларга эга экстремист гуруҳлар аъзоси бўлган 32 ёшли Брейвик 76 кишини ўлдирганини тан олган, аммо бунинг учун ўзини айбдор, деб билмаслигини айтган эди.\nАндерс Брейвик расман Ишчилар партиясининг ёшлар лагерида асосий қисмини ўсмирлар ташкил қиладиган 68 кишилик гуруҳни отганлик ва Осло марказидаги ҳукумат биноси ёнида портлашни содир этиб, яна 8 кишининг ҳаётига зомин бўлганликда айбланмоқда.\nАдвокат Гейр Липпестадга кўра, Брейвик бу қилмишларини адолатли, деб ҳисоблайди.\n- У бу ҳаракатларнинг ваҳшиёна эканини тан олади, аммо у бундай ҳаракатларни зарур, деб ҳисоблашини айтди,- деган эди Гейр Липпестад.\nБрейвик бу жиноятларни ёлғиз ўзи содир этгани ва унинг шериклари бўлмаганини айтган. Аммо, Норвегия полицияси унинг бошқа жанггари экстремист гуруҳларга алоқаси бор-йўқлигини текшираётганини айтмоқда.\nМаҳаллий матбуот хабарларига кўра, Breivik Geofarm қишлоқ хўжалик маҳсулотлари фермаси директори бўлиб ишлаган Брейвик ўнгчи Христиан экстремист гуруҳига мансуб бўлган ва мултимаданият ҳамда Ислом ғояларига қарши бўлган.\nБрейвик Европада мусулмонлар сони ортиб бораётганидан қаттиқ норози шахслардандир.\nAftenposten нашрининг ёзишича, полиция Брейвикнинг 1981-1996 йилларда Норвегия Бош вазири бўлган Ишчилар партияси етакчиси Ҳарлем Брунтландни Европада мусулмонларнинг кўпайишига олиб келувчи сиёсатни бошлаганликда айбдор, деб билишини айтган.\nПолицияга кўра, Брейвик Брунтландни ўлдиришни ниятида жума куни у нутқ сўзлаши кутилган Утоя оролига борган.\nАммо, Брунтланд хоним Брейвик келгунига қадар оролни тарк этган эди.\nАйни пайтда, Брейвик ҳуружни амалга оширишдан аввал ўз кўз қарашлари ифодаланган бир ярим минг саҳифалик манифестини Интернетда эълон қилгани маълум бўлди.\nБрейвик ҳаётидаги воқеалар солномаси акс этган бу китобда муаллифнинг мусулмонлар ва "марксистлар"га нафрати акс этган.\nБугун Норвегияда жума куни содир бўлган икки террор хуружи қурбонлари хотирасига сукут сақлаш маросими ҳам бўлиб ўтди.\nНорвегияликларнинг аксарияти қандай қилиб улар билан ёнма-ён яшаётган юртдоши бу қадар ваҳший жиноятни ҳеч бир ачинишсиз содир этганидан ҳайратда қолганини айтмоқдалар.\nНорвегия Бош вазири Йэс Столтенберг Андерс Брейвикнинг бу қарашлари ва қилмишларини ташвишланарли, деб баҳолади.\n- Бошқа давлатларга солиштирганда, биз Норвегияда ўнгчи экстремист гуруҳлар билан катта муаммоларимиз бор, демаган бўлардим. Аммо, бизда баъзи гуруҳлар бор. Биз олдиндан уларни кузатмоқдамиз ва полиция қандайдир ўнгчи экстрим гуруҳлар ёки камида шу каби гуруҳлар борлигидан хабардор эди, - деди Бош вазир.\nШунингдек, Йес Столтенберг ҳаммани даҳшатга солганига қарамай, бу зўравонлик Норвегияни очиқ жамият бўлиб қолишдан қайтаролмаслигини ҳам таъкидлади.\n- Бу зўравонлик бизни даҳшатга солди. Берилган қурбонлардан қаттиқ қайғудамиз. Аммо, Норвегия ҳозир баҳамжиҳат ва бизнинг ниятимиз аниқ: бу зўравонликка қарамасдан Норвегия очиқ ва демократик жамият бўлиб қолади, - деди Норвегия Бош вазири.


Пластикойнали арматура пўлатдан ясалган арматура ўрнини босадиган маҳсулотдир.\nПластикойнали арматура пўлатдан ясалган арматура ўрнини босадиган маҳсулотдир.\nURAL-AZIYA ARMATURA Ўзбекистонда биринчилардан бўлиб, пластикойнали арматураларни ишлаб чиқарувчилардан ҳисобланади.\nМаҳсулот сифатини аниқлаш омилларига тасдиқланган синов баённомалари, узлуксиз етказиб бериш тизими, омборхоналарда маҳсулотнинг доимий мавжудлиги, юкларнинг самарали юборилиши, нарх мослашувчанлиги, “қўнғироқ орқали” маҳсулот етказилиши, ҳамда жойларда тўлаш имкониятининг мавжудлиги, буларнинг барчаси, қурилиш моллари бозорларида пластикойнали арматураларни сотиш бўйича етакчи ўринларни эгаллаш имконини беради.\nКОМПОЗИТ ПЛАСТИК ОЙНАЛИ АРМАТУРА\nАнъанавий темир арматуралар ўрнига бетон иншоотларда қўлланилади. Шишатоладан, углеродтоладан ва базальттоладан тайёрланади. Ташқи кўриниши анъанавий арматурадан фарқ қилмайди, ташқи диаметри 4 мм дан 16 ммни ташкил этиб, узлуксиз спиралсимон рельефга эга бўлган, исталган узунликдаги қурилиш маҳсулотидир.\nКомпозит пластикойнали арматура – экологик хавфсиз қурилиш маҳсулотидир. Узоқ муддатийлиги ва деярли барча кўрсаткичлар бўйича темир арматуралардан анча устундир.\nПластик арматура турли муҳитларда сақланиши мумкин. У енгил бўлганлиги сабабли, уни енгил автомобилларда олиб юрилиши мумкин. Бу арматура маҳсус кимёвий таркиб билан тўйинтирилган шишатолали (стеклоровинг)ни ўзида намоён этади.\nСтеклопластиковую арматуру так же называют полимерной, АСП (стеклопластиковая периодического профиля) или композитной.\nПластикойнали арматураларни шунингдек полимер ёки композит деб ҳам аташади. Пластикойнали арматуранинг афзалликлари:\n2,5 марта мустаҳкам;\n10 марта енгил;\n30% арзон, бу ўз навбатида қурилиш ҳаражатларини камайтиради;\nТранспортировка қилиш қулай;\nЗангламас, ҳизмат қилиш муддати 80 йил.\nАрмироваланган бетон буюмлар ( фундамент қурилишида, пол, гараж, йўлак, автострад ва йўлларни устки қопламасида);\nСувомборларининг қирғоқларини мустаҳкамлашда;\nФундаментни таъмирлаш ишларида, ғиштли ва темирбетон тузилишларида;\nЭластик боғламалар сифатида;\nДенгиз ва портолди иншоотлари қурилишида;\nЙўл ва йўлак плиталар қўйилишида;\nПластикойнали ва темир арматуралар ҳусусиятларининг таққосланиши.\nКомпозитн арматура «АРМАСТЕК»\nСтеклоровинг, эпоксид қатронлари асосидаги полимер боғланмаси\nТортилиш мустаҳкамлиги чегараси, МПа\nТаранглик модули, МПа\nУзайиш нисбати, %\nИссиқлик ўтказиш коэффициенти, Вт/(мּ0С)\nКенгайиш коэффициенти, αх10-5/0С\nТажоввузкор муҳитда занглашга чидамлилиги\nЭлектр ўтказмайди – диэлектрик ҳисобланади\nМажмуанинг узунлиги 6-12 м\nБуюртмачининг талабига биноан\nТоксик маҳсулот эмас, инсон организмига ва атроф муҳитга таъсир этиш даражаси 4 хавфлилик синфига мансуб, (хавфсиз).\nҚурилиш меъёрлари мувофиқлигида\n80 йилдан кам бўлмаган муддат\nФизико-механик ҳусусиятларига кўра арматураларнинг алмаштирилиши\nОғирлик, кг. (при равнопрочной замене)\n6 А-III - 0,222\n8 А- III – 0,395\n10 A-III – 0,617\n12 А-III – 0,888\n14 А- III – 1,21\n16 А- III – 1,58\n18 А- III – 2,0\n20 А- III – 2,47\n4 АКС – 0,02\n6 АКС – 0,05\n7 АКС – 0,07\n8 АКС – 0,08\n10 АКС – 0,12\n12 АКС – 0,20\n14 АКС – 0,26\n16 АКС – 0,35\nУНИНГ ҚЎЛЛАНИЛИШ СОҲАЛАРИ, ТЕМИР АРМАТУРАЛАРДАН КЎРА АНЧА ЮҚОРИ ҲИСОБЛАНАДИ.\n1. Арматура йўл қурилишида ҳамда саноат ишлаб чиқарилишида ишлатиш учун мўлжалланган.\n2. Бетон биноларнинг тузилмаларида ва турли хил мақсадли иншоотларда қўлланилиши.\n3. Енгил ва оғир бетонларда қўлланилиши учун (пенобетон, тўсиқли плита, қопламали плита, монолит фундамент)\n4. Ғиштли қаватлар орасига қўйилган биноларда.\n5. Биноларнинг ташқи деворини иссиқлик ушлаб турувчи мослама дюбел сифатида ишлатилиши.\n6. Иншоотларда тўр сифатида.\n7. Биноларнинг уч қаватли тош деворларини боғловчи мослашувчан мослама сифатида, фуқаролик, саноат ва қишлоқ ҳўжалиги қурилишида.\n8. Қирғоқбўйи ҳудудларини мустаҳкамлашда ишлатилиши.\n9. Денгиз ва портолди иншоотларида.\n10. Канализация, мелиорация ва сув юрғизишда.\n11. Йўл юзаси ва тўсиқларда.\n12. Кимёвий ишлаб чиқаришда инфраструктура элементларида.\n13. Кучланишга эга бўлган ва кучланишга эга бўлмаган бетондан ишлаб чиқилган нарсаларда яъни (таянч ёриткичлари, таянч чизиқли электр узаткичлар, чизиқли электр узаткичлар изоляцияланган траверслар; йўл ва йўлак плиталари, девор плиталари, поребриклар, устун ва таянчлар; темир йўл шпалалари; коллекторлар учун турли бичимдаги маҳсулотлар, қувур ўтказгичлар ва трасса ўтказгичлар (иссиқлик марказлари, кабел каналлари) коммунал тизимларида ишлатилади\n14. Уйларнинг ечилмас опалубкаларини қурилишида.\n15. Биноларнинг сейсмочидамлилик камарини яратишда ҳамда мавжуд иншоотларда темир бўлмаган арматураларнинг қайта\nишлатилиши, темир арматураларга қараганда ишлатилиш муддати 2-3 маротаба ортиқроқлиги, шу билан бирга унга таъсир этувчи тажовузкор муҳитга (хлорист тузлари, ишқорлар ва кислоталарга) чидамлилиги шулар жумласидандир.\nДля того, чтобы посчитать Вашу выгоду, воспользуйтесь интерактивной таблицей, исходя из того,\nчто Вам нужно кг металлической арматуры по цене сум.\nТип 6 A-III 8 A-III 10 A-III 12 A-III 14 A-III 16 A-III 18 A-III 20 A-III 22 A-III\n"URAL-AZIYA ARMATURA"ни ишлаб чиқарувчидан пластик ойнали арматуралар\nБуюртмангизни қолдиринг ва биз сизга жавоб берамиз\nБиз билан уланинг\nБуюртма шаклини тўлдиринг. Барча каторлар тўлдирилиши зарур.\nАлока учун маълумотлар\nStekloArmatura.uz © 2014 "URAL-AZIYA ARMATURA" Производитель стеклопластиковой арматуры в Ташкенте\nСтеклопластиковая арматура: Таш. Обл. Юкоричирчикский район поселек Янги-базар


Чиройли фазилат — Dilkashradio.com\nАссалому алайкум. Биз аёллар жуда тез ҳафа бўламиз, айниқса яқинларимиздан. Бировдан кўнгил қолиши ёки ҳафа бўлиш, бу заҳарли чойни мазза қилиб ичиб, ўша сизни ҳафа қилган одамнинг ўлишини кутиш дегани. Билсангиз узоқ вақт бировдан ҳафа бўлиб юриш кечирим бермаслик, фақат ўзингизга зиён. Сиз бу гина-кудурат билан фақат ўз ҳаётингизни заҳарлайсиз. Қолаверса юрак енгил бўлиши учун, тинч ва бахтлироқ ҳаёт кечириш учун, кечиримли бўлиш керак. Кечиримлилик — бу инсон ўзга бир инсон учун амалга ошириши ўта лозим бўлган ишдир. Кечиримли бўлиш инсонлар ўртасидаги муносабатнинг ажралмас қисми ҳисобланади. Бу ҳислат туфайли ҳиссиётларда ўзгариш пайдо бўлади ва улар позитив руҳ билан озиқланади. Бунинг учун қандай зарур чоралар кўриш мумкин? Замонавий дунё ритми дўстлар билан доим ҳам алоқа қилишга имкон бермайди.\nШу боис хафагарчиликлар узоқ вақт давом этади. Аммо сиз бундай бўлишига йўл қўйманг. Агар сиз яқинларингиз билан муносабатингизга раҳна солувчи дамни ҳис қилсангиз, унда зудлик билан, ўша заҳоти ана шу масалада улар билан гаплашиб олинг. Бирор-бир инсонни кечириш учун, аввало, ўзингиз биринчи бўлиб алоқага чиқинг. Бу ишни қай даражада уддалашингиз аҳамиятсиз. Энг асосийси сиз гинани ўртадан кўтариб, алоқани илиқлаштирмоқчи эканлигингизни билдирасиз. Баъзан буни билдирмай қилиш ҳам мумкин. Ахир сизни ҳафа қилган одам, сизни ҳафа қиладиган бирор бир иш қилганини билмаган бўлиши ҳам мумкинку! Сиз эса у билмаган иш учун узоқ вақтдан бери ундан ҳафа бўлиб юрибсиз. Юрагингизни енгиллаштириш учун ўзингиз ташаббусни қўлга олинг. Унга ёқимли бирор нарса қилинг ёки совға олинг. У билан дилдан суҳбатлашинг.\nБошқа ҳолатларда эса ўртада келишмовчилик бўлганини ҳар икки томон ҳам билади. Бунда ҳам сиз биринчи бўлиб тинчлик ўрнатувчи бўлинг. Ундан сиз томондан ўтган англашилмовчилик ва ҳато учун биринчи бўлиб кечирим сўраинг. У кечирим сўраса сўрамаса уни кечириб юборинг. Муносабатлардаги энг нозик жиҳатлар ҳақида гаплашиб олиш кучли шахс эканлигингиздан далолатдир. Аммо эҳтиёт бўлинг-ки, булар ҳақида гаплашиб олиш янги жанжални келтириб чиқармасин. Тинчлик учун қадам ташлаган ҳар бир инсондан миннатдор бўлинг. Чунки бу йўл натижа бермасдан қолмайди. Сиз муносабатлар ҳақида гаплашиб олганингиздан сўнг, узр сўрашса, уни сўзсиз қабул қилинг. Оддий ва самимий узр сўраш муносабатларни янада мустаҳкамлайди ва келажакдаги келишмоқчиликларнинг олдини олади. Ҳатто мана шундай оғир ҳиссиёт билан ҳам кўп нарсаларни ўрганса бўлади.\nОдамларга ҳамдард бўлинг ва уларга баҳо беришга шошилманг. Бу амалиёт сизни хафагарчилик ва қарама-қаршиликларнинг олдини олишда ёрдамчи бўлади. Қўрқув, ўзига ишонмаслик ва муносабат ўрнатишга яроқсизлик кўплаб ярамас иллатларнинг асоси ҳисобланади. Кўплар нега бошқача эмас айнан шундай қилаётганликларини тушунишмайди. Барчасига тушкунлик сабабчидирки, у бора-бора хафагарчилик ва келишмовчиликларга сабаб бўлади. Сизга хафагарчилик етдими, унда сиз ростан ҳам мазкур вазиятга жуда катта аҳамият қаратаяпсиз. Одамларнинг фикрларни тўзғитадиган ғояларига кўп ҳам аҳамият бериш шарт эмас. Аммо ўзингизни бошқалар ўрнига қўйиб кўринг. Ана шунда масала бир ёқлама эмаслигига тушуниб етасиз. Кечиримли бўлиш бу Худованд сизда кўришни истаётган ҳислатлардан биридир. Бу ҳислатга эга бўлиб, Яратувчингизни мамнун қилинг.


Буғда пиширилган кўк пиёз ва гўштли рулет - Hidoyat.uz\nБуғда пиширилган кўк пиёз ва гўштли рулет\nАсосий саҳифа Жамият Пазандалик Буғда пиширилган кўк пиёз ва гўштли рулет\nЧоп этилди Mart 12, 2020 Буғда пиширилган кўк пиёз ва гўштли рулетda fikr bildirishni o'chirish\nБуғда пиширилган кўк пиёз ва қиймали рулет мантига ўхшаб кетади, лекин рулет мантидан тез тайёр бўлиши билан олдинда туради.\nУшбу таом етарли даражада тўйимли ва шу билан бирга енгил ва сувли бўлиб пишади.\nУнни сув, тухум ва сув билан аралаштириб, хамир қорамиз. Хамирни пакетга солиб, 20-25 дақиқага четга олиб қўямиз.\nТовада майда тўғралган пиёзни юмшагунига қадар қовурамиз.\nҚийма солиб, биргаликда 3-4 дақиқа қовурамиз. Таъбга кўра туз ва мурч сепамиз.\nСовутиб, устига майда тўғралаган кўк пиёзни қўшамиз.\nХамирни 1-2 миллиметр қалинликда ёямиз. Устидан ўсимлик ёғини суритамиз.\nЁйилган хамир устига юпқа қилиб асосни соламиз.\nАсосли хамирни рулет шаклида ўраб, ўсимлик ёғи суритилган мантиқасқонга қўямиз.\nҚайнаб турган сув устида 40 дақиқа пишириб оламиз.\nТайёр бўлган рулетни сметана ёки бошқа қайла билан дастурхонга тортамиз.\nТермизда фольклоршунос олим, бахши, оқин ва жировлар жам бўлмоқда


ИНСОНГА МАДҲИЯ – Jahon adabiyoti\nМашҳур олмон мусаввири Альбрехт Дюрер 1471 йил 21 майда Нюрнберг шаҳрининг заргарлар оиласида дунёга келган. Илк бошланғич таълимни у отасидан олган. 1477 йилдан бошлаб лотин мактабига борган. Аввал бошда отаси Альбрехтга заргарлик ишларини ўргатади. Бироқ болакай рассомликка қизиқар эди. Ва буни тушунган ота 15 ёшида ўғлини ўша даврнинг машҳур рассоми бўлмиш Михаэл Волгемут устахонасига юборади. Рассомнинг ўзи бу ҳақида “Оилавий хроника” китобида ёзиб қолдиради ва бу китоб Ғарбий Европа тарихидаги биринчи автобиографик китоб ҳисобланади.\n1490–1494 йилларга келиб унинг жанубий Германия ва Швейцария бўйлаб саёҳати бошланади, 1494–1495 йилларда эса Италияга, 1505–1507 йилларда Венецияга, 1507–1520 йилларда Нюрнбергга, 1521–1528 йилларда Нидерландияга саёҳат қилади. Рассом умрининг сўнггида Нюрнбергга қайтади ва шу ерда вафот этади.\nДюрер қайси мамлакатга бормасин, шунчаки саёҳат қилиб қолмасдан ўша мамлакатнинг анъанасини, мактабларини, рассомларининг ишларини чуқур ўрганган ва албатта, улар услубида ўзини синаб кўрган. Бу ҳолат унинг бир қанча гравюралари, пейзаж ва хомаки ишларида кўринади. Рассом бир қанча портретлар яратган бўлиб, улар ортиқча деталлардан холи, ҳеч қандай атрибуция ва уй жиҳозларисиз, яъни иккинчи даражали жиҳозларсиз бўлиб, мураккаб ва аниқ ишланган юз қиёфага эгалиги ҳамда бутун диққат эътибор шахсга қаратилгани билан ажралиб туради. Унинг портретлари нейтрал фонда, асосий образнинг ташқи ва ички дунёсини, индивидуал ташқи қиёфасини яратиш учун пухта ўйлаб ишланган асарлардир.\nДюрернинг ўзига хос томони шундаки, у асарларини тугал ишлайди ва уларда кўпроқ ўзининг шахсий дунёқарашини акслантиради. Инсон фигурасини, унинг идеал қиёфасини яратишга интилади, назарий жиҳатига катта эътибор қаратади. Бу каби хусусиятлар унинг 1500 йилларда яратган икки гравюраси: “Денгиз мўъжизаси” ва “Немезида”да ўз аксини топган. Унда ажойиб, мураккаб образли қаҳрамонлар юксак маҳорат билан ишланган.\nҲақиқатан ҳам, ушбу асарларда инсонлар индивидуаллиги классик нормалардан узоқлашмаган. Бу каби хусусиятлар унинг 1500 йилларда яратган икки гравюраси: “Денгиз мўъжизаси” ва “Немезида”да ўз аксини топган. Унда ажойиб, мураккаб образли қаҳрамонлар юксак маҳорат билан ишланган.\nДюрер ижодининг энг чўққисига чиққан даврида уч қисмдан иборат: “Чавандоз, ажал ва иблис”, “Ҳужрадаги Муқаддас Иэрон” ва “Меланхолия” гравюрасини яратади. Ушбу дастгоҳли гравюралар улкан маҳобатли санъат намуналари даражасига бемалол кўтарила оларди. Бу уч гравюрадаги сюжетлар ўзаро боғлиқ эмас, лекин улар гўё ягона занжирга тизилган, худди бир бутун воқеликка ўхшайди; уларнинг барчасидаги образ инсонларга хос ақл, онг, ҳиссиёт образидир, ҳар бир гравюра алоҳида, ўзига хос бир қанча пландан иборат.\n“Ҳужрадаги Муқаддас Иэрон” гравюрасида рассом илмий тафаккур оламини яратган бўлиб, унда уйғунлик ҳукмронлик қилади; “Чавандоз, ажал ва иблис” асарида инсон ҳаракати – Чавандоз – турли хавфлар билан ўраб олинган, аммо у қўрқмас; “Меланхолия”даги қанотли Илоҳа эса юксак фантазия ва қайғу ҳисси билан уйғунлашган.\nҲар бир гравюра – бу фақатгина рассом тасаввурининг меваси эмас, улар натурадан қараб ишлангандек. Мисол учун, “Чавандоз, ажал ва иблис” қисмидаги от фигураси, асосан, натурадан ишланган отнинг хомаки тасвири асосида яратилган ва идеал даражадаги от пропорцияларини вужудга келтирган. “Муқаддас Иэрон”нинг хонаси натуранинг буюк кўриниши, рассом интерер ва натюмортдан оқилона тарзда фойдалана олган ва бу билан ёруғлик ҳамда ҳавони яратган. “Меланхолия” асари эса психологиянинг самимий ва кучли намунаси акс эттирилган асар бўла олади. Катта аҳамиятга эга бўлган гравюралар фалсафий мавзу ва рамзий тасвирлар ортидаги реализмнинг ўзига хос кўриниши эди.\nАльбрехт Дюрер гравюрада тенгсиз эди. У турли эгри-бугри чизиқлар, ранглар, нур ва соя орқали асарнинг бутун ғоясини очиб беришга интилган ва шуни таъкидлаш лозимки, унинг ижодида доимо биринчи ўринда инсон турган. Унинг маънавий дунёсини моддий гўзаллик орқали кўрсатиш рассомнинг асосий хусусияти эди. Дюрернинг устози эса табиат эди. Рассом ҳеч қачон бир қолипга тушиб, шу қолипда қотиб қолмаган. Имконияти даражасини билиш учун ўзини турли жабҳаларда синаб кўрган. Дюрернинг шогирдлари маълум эмас. Шунинг учун ҳам унинг ишларини давом эттирган ижодкор бўлмади. Аммо рассом ўзи, ҳаёти, саёҳатлари, ижоди ҳақида ёзиб қолдирган автобиографик китоб бугунги кун рассомлари ва санъатшунослари учун асосий қўлланма бўлиб хизмат қилмоқда.\nАльбрехт Дюрернинг ижодий ишлари асл санъат намуналари сифатида умуминсоний қадрятлар тизимида муайян ўрин эгаллаб, жамиятни юксалтиришга хизмат қилади. Зеро, Дюрер мукаммал ижодкор бўлиб, ўз устида тинимсиз ишлаган. Ҳозирги кунда мусаввирнинг ижоди батафсил ўрганилмоқда. Унинг рангтасвир, графика, гравюра ва назарияларига оид мероси ҳақида ўнлаб китоблар, юзлаб мақолалалар чоп этилмоқда. Рассомлар эса буюк мусаввирларнинг, шулар қаторида Албрехт Дюрер ижодини ҳам алоҳида ўрганиб, ўз ишларида унинг услубини қўлламоқдалар ва ўзларидан кейинги шогирдларига ҳам ўргатмоқдалар. Хусусан, А. Барч, австриялик И. Медер, В. Г. Холштейн каби олимлар ижодкорнинг гравюраларини ўрганиб, бир қанча каталоглар тузганлар. Бугунги кунда Альбрехт Дюрернинг барча асарлари дунё музейларида энг нодир экспонатлар қаторидан жой олмоқда.


Журнал "Экономический Вестник Узбекистана" » (O´zbek) “Сайлов — 2019” видеороликлар танлови эълон қилинди\nГлавная | Новости | (O´zbek) “Сайлов — 2019” видеороликлар танлови эълон қилинди\n(O´zbek) “Сайлов — 2019” видеороликлар танлови эълон қилинди\nИжодий ишлар 2019 йилнинг 15 октябридан 15 ноябрига қадар қабул қилинади. Ғолиблар 1-ўрин учун 10 миллион сўм, 2-ўрин учун 7 миллион сўм ва 3-ўрин учун 5 миллион сўм пул мукофоти билан тақдирланади.\n“Тараққиёт стратегияси” маркази, Марказий сайлов комиссияси, Халқаро матбуот маркази ва Халқаро пресс-клуб “Сайлов — 2019” видеороликлар танловини эълон қилди\nУнда ёшидан қатъи назар барча профессионал ва ҳаваскорлар ижодкорлар қатнашиши мумкин.\nТанлов талабига кўра, иштирокчилар сайлов ва унинг инсонлар ҳаётига таъсири ҳақида креатив, таъсирчан ва замонавий ёндашув акс этган ҳамда давомийлиги 2 дақиқагача бўлган ўзбек, рус ёки инглиз тилларида видеоролик тайёрлашлари лозим.\nТанловга планшет, шахсий компьютер мобиль телефон ва бошқа воситалар орқали тайёрланган AVI, MP4, MOV, MPEG форматидаги исталган жанрдаги видеоматериаллар: саҳналаштирилган, ҳужжатли, анимацион, мусиқий ва бошқа жанрдаги ишлар қабул қилинади.\nАризалар 2019 йилнинг 15 октябридан 15 ноябрига қадар “Тараққиёт стратегияси” маркази офисида ҳамда info@strategy.uz электрон почтаси ва телеграмдаги расмий канали t.me/dscuzbekistan орқали қабул қилинади.\nЭнг яхши саҳналаштирилган видеоролик;\nЭнг яхши анимацион видеоролик;\nЭнг яхши информацион видеоролик;\nМухлислар эътирофини қозонган видеоролик.\nҒолибларга қуйидаги миқдордаги пул мукофоти берилади: 1-ўрин учун 10 миллион сўм; 2-ўрин учун 7 миллион сўм ва 3-ўрин учун 5 миллион сўм.\nТанловга тақдим этилган ижодий ишлар Ҳакамлар ҳайъати томонидан кўриб чиқилади ва баҳоланади.


Ислом Каримовдан бошқа барча номзодлар сайловчилар билан учрашмоқда - BBC O'zbek\nИслом Каримовдан бошқа барча номзодлар сайловчилар билан учрашмоқда\nImage caption Каримовнинг соғлиғи борасида хабар чиққанидан бери телевизорда кўрсатилмаяпти\n29 мартда бўлиб ўтадиган Президентлик сайловлари арафасида номзодлар жойларда тарғибот ишларини бошлаб юборган. Амалдаги Президент Ислом Каримовдан ташқари уч номзод бир куннинг ичида иккитадан вилоятдаги сайловчилар билан учрашишга улгурган.\n“Миллий тикланиш” партиясидан номзод Акмал Саидов 16 февраль куни Сурхондарё ҳамда Қашқадарё вилоятларидаги сайловчилар билан учрашиб сайловолди дастурини тақдим қилган.\nИслом Каримов соғлиғи ёмонлашгани тўғрисида мухолифат сайтларида хабар чиқиши ортидан бир марта жамоатчилик билан учрашгани айтилади.\nЎзбекистон-Либерал демократик партиясининг 6 феврал куниТошкентда ўтган қурултойи чиқиш қилгани хабар берилганди. Бироқ ушбу қурултойдан лавҳалар марказий телеканаллар орқали эфирга узатилмаган.\n“Ўзбекистон” телеканали муҳаррири сайловга оид кўрсатув ҳар куни маҳаллий вақт билан соат 20:05 да бошланиши, бироқ Ислом Каримов номзоди қўйилган Ўзбекистон-Либерал демократик партиясининг қурултойи қачон эфирга кетиши тўғрисида маълумот беролмаслигини билдирди.\n16 феврал куни Ўзбекистон халқ демократик партиясининг 9 февралда бўлиб ўтган қурултойи “Ўзбекистон” телеканали орқали намойиш этилди.\nИжтимоий тармоқлардаги фойдаланувчилар нотиқларнинг умумий гаплар билан чекланишганини ёзган. “Овоз беришга чақиришмоқда, лекин кимгалигини айтишмаяпти”, - деб ёзилди.


УЕФА Чемпионлар лигасининг янги мавсуми старт олди: 17 сентябрь оқшомида гуруҳ босқичининг 1-тури доирасида Европанинг 8 та стадионида илк учрашувлар ...\nУЕФА йилнинг энг яхши ўйинчиси бўлишга номзод ўйинчилар номини эълон қилди. Фахрий шорт-листга «Барселона» сардори Лионель Месси, «Ювентус» етакчиси ... ўйинчиси, қолаверса, Миллатлар лигаси ва АПЛ вице-чемпиони бўлди. УЕФАнинг бошқа мукофотларига номзодлар номи ҳам эълон қилинди: Чемпионлар ...\nУЕФА Суперкубоги учун Англиянинг «Ливерпуль» ва «Челси» клублари ўртасида ўйин бўлиб ўтди. «Водафон Арена»даги «супертўқнашув»нинг асосий вақтида ... мураббийлик фаолиятидаги 800-ўйинида 7-совринини қўлга киритди. УЕФА Суперкубоги «Ливерпуль» — «Челси» — 2:2, пенальтилар серияси — 5:4 Голлар: ...\nУЕФА видеотакрорлар тизими (VAR system)ни жорий этишини «Twitter»да маълум қилди. #UEFAExCo exclusive: The video assistant referee (VAR system) ... мавсумидан VAR тизими ишга туширилади. Видеотакрорлар, шунингдек, УЕФА суперкубогида, 2020 йилги Европа чемпионатида ҳамда Миллатлар лигасининг ...\nфутбол ассоциациялари иттифоқи (УЕФА) йилнинг энг яхши ўйинчиси бўлишга номзодлар рўйхатини эълон қилди. Бу ҳақда «Life» хабар берди. Якуний учликка «Реал» яримҳимоячиси Лука ...\nтўғри келмайдиган модда топилган. Испан антидопинг лабораторияси УЕФАга француз йигитини 4 йилга футболдан четлатиш таклифи билан чиқди. Айтишларича, ...


20 май 2022, Тошкент вақти: 22:20\nИроқ пойтахти Бағдодда содир этилган портлашлар оқибатида камида 70 киши нобуд бўлди, 100дан ортиқ фуқаро тан жароҳати олди.\nЖума кунги портлашларнинг аксари пойтахтдаги шиалар масжиди ёнида содир этилган. Яна бир портлашнинг радикал шиа уламоси Муқтадо ас-Садр офиси ва гавжум бозор яқинида содир этилгани хабар қилинди. Жума кунги портлашлар учун масъулиятни ҳозир ҳеч ким ўз зиммасига олгани йўқ.\nМамлакат Бош вазири Нурий ал-Маликий портлашлардан сўнг эълон қилинган баёнотида хавфсизлик кучлари яқинда Ал-Қоида етакчиларини ўлдиргандан сўнг, жангарилар қарши ҳужумга ўтмоқдалар, дея таъкидлади.


Ўзбекистонда 160 нафар бемор коронавирусдан соғайди ва кунлик рекорд ўрнатилди | Qalampir.uz\nЎзбекистонда 160 нафар бемор коронавирусдан соғайди ва кунлик рекорд ўрнатилди\nЖамият\t05 Июнь 22:50 5942\nНавоий, Самарқанд ва Андижон вилоятида жами 20 нафар бемор коронавирусдан буткул соғайди. Бу ҳақда бугун, 5 июнь куни Соғлиқни сақлаш вазирлиги хабар берди.\n"Навоий вилоятида 14 нафар, Самарқанд вилоятида 4 нафар ҳамда Андижон вилоятида 2 нафар, жами 20 нафар бемор соғайди ва реабилитацияга кузатилди", дейилади хабарда.\nҚайд этилишича, Навоийда тузалганларнинг барчаси ушбу вилоятдан (12 нафари Зарафшон шаҳридан, Хатирчи ва Нурота туманларидан 1 нафардан). Улардан 10 нафари эркак, 4 нафари аёл бўлиб, ёши каттаси 52 ёшда, ёши кичиги 2 ёшда. Ушбу вилоятда эндиликда соғайганлар сони 110 нафарга етди.\nСамарқандда тузалганларнинг ҳам барчаси ушбу вилоятдан (Жомбой, Ургут, Нарпай ва Пастдарғом туманларидан 1 нафардан). Уларнинг 3 нафари эркак, 1 нафари аёл бўлиб, ёши каттаси 40 ёшда, ёши кичиги 24 ёшда. Ушбу вилоятда эндиликда соғайганлар 318 нафарга етди.\nШунингдек, Андижон вилоятида тузалганларнинг 2 нафари ҳам эркак бўлиб (50 ёшли ва 32 ёшли) ушбу вилоятдан (Избоскан ва Балиқчи туманларидан 1 нафардан). Ушбу вилоятда эндиликда соғайганлар сони 177 нафарга етиб, 1 нафар бемор даволанмоқда ва коронавирусдан холи ҳудуд бўлишга жуда яқин турибди.\nМаълумот учун, бугун кун давомида 160 нафар бемор тузалиб, аввалги кунларга нисбатан рекорд марра забт этилди. Эндиликда мамлакат бўйлаб коронавирус инфекциясидан жами соғайганлар 3247 нафарга етди.\n24 Сентябрь 11:27 149782\n24 Сентябрь 15:09 44369\n25 Сентябрь 18:04 38957\n23 Сентябрь 11:54 27822\n23 Сентябрь 13:09 25784


Абитуриент сиртқи ва кечки таълим шаклида ҳам 5та йўналишни танлаши мумкин\n19:04 / 15.06.2020\nАбитуриент кундузги таълим йўналишини танлайдиган бўлса, шу турдаги 5та йўналишни танлайди. Сиртқи таълим шаклини танласа ҳам, шу турдаги 5та йўналишни танлаши мумкин.\nБугун, 15 июнь куни АОКАда ўтказилган қабул масалаларига бағишланган брифингда Вазирлар Маҳкамаси аппаратининг бош мутахассиси, Давлат комиссиясининг масъул котиби Шоҳрух Далиев абитуриентнинг кириш имтиҳонларида қай тартибда 5та йўналишни танлаши мумкинлиги ҳақида маълумот берди.\n«Давлат раҳбари қарорида абитуриент 5та йўналишни танлаши мумкинлиги белгиланган. Абитуриент кундузги таълим, сиртқи ва кечки таълим шаклига ҳужжат топшириши мумкин. Абитуриент ДТМ сайти ёки ягона интерактив давлат хизматлари портали орқали ҳужжат топшираётганда қайси йўналишни танлаётганини аниқ кўрсатиши керак», деди Шоҳрух Далиев.\nУнинг қайд этишича, абитуриент кундузги таълим йўналишини танлайдиган бўлса, шу турдаги 5та йўналишни танлайди. Худди шунингдек, сиртқи таълим шаклини танласа ҳам, шу турдаги 5та йўналишни танлаши мумкин.\n«Абитуриент нечта йўналишни танламоқчи бўлса, бу – унинг хоҳиши. У хоҳласа, 5та йўналишни, хоҳласа, 3 ёки 4та йўналишни танлаши мумкин», деди Шоҳрух Далиев.


ДТМ кириш имтиҳонлари ҳақида энг кўп сўраладиган саволларга жавоб берди - 05.06.2021, Sputnik Ўзбекистон\nДТМ кириш имтиҳонлари ҳақида энг кўп сўраладиган саволларга жавоб берди\nДТМ матбуот хизмати раҳбари Орзиқул Бобоев 2021 -2022 ўқув йилида кириш имтиҳонлари ҳақида энг муҳим саволларга жавоб берди. 05.06.2021, Sputnik Ўзбекистон\nТОШКЕНТ, 5 июн — Sputnik. Бу йил кириш имтиҳонлари 5та фандан бўлади ва улар 3 соату 30 дақиқа давом этади. Расмий хабарлар телеграм канали маълумотига асосан. Бу йил 5 та фандан тест синови белгиланди, лекин нега 3 соат 30 дақиқа берилди. Ўтган йили 2 та фандан 3 соат вақт берилган эди?Бу вақтинчалик тартиб ўтган йили юртимизда пандемия шароитини ҳисобга олган ҳолда жорий этилган эди. Бу йил шароит ўтган йилга қараганда анча барқарор, шунинг учун Вазирлар Маҳкамасининг 2018 йил 3 апрелдаги 261-сон қарори билан тасдиқланган низомда белгиланганидек, ҳар 30 та тест топшириғига 1 соат вақт ажратилади.Онлайн рўйхатдан ўтаётганда таълим йўналишларини ҳам ўзбек, ҳам рус тилидагиларини танласа бўладими?Йўқ, танлаб бўлмайди. Таълим йўналишларини танлашда таълим шакли ва таълим тили бир хил бўлиши талаб этилади.Миллий тест тизими тўлиқ жорий этилдими? Ҳамма фанлардан сертификат бериш бошландими?Бугунги кунга қадар она тили ва адабиёт, математика, кимё ва биология фанларидан жорий этиб бўлинди. Ушбу фанлардан тест синови ўтказилиб, керакли натижага эришган талабгорларга миллий сертификат топширилмоқда. Булардан ташқари, гарчи физика фанидан 2022 йилда жорий этиш белгиланган бўлса-да, бу йил унинг устувор фанлар сирасига киритилганлиги боис, ушбу фандан сертификатлашни жорий йилдаёқ йўлга қўйиш режалаштирилган.Бу йилдан таълим йўналишлари сонини чексиз танлаш мумкинлиги тўғрими?ДТМ абитуриентларнинг таълим йўналишларини танлашда чекловларни олиб ташлашга оид таклифлар ишлаб чиқди ва керакли ташкилотларга юборди.Агар бу таклиф қабул қилиниб, норматив-ҳуқуқий ҳужжат асосида тасдиқланса амалга ошиши мумкин. Ҳозирча бу борада ўзгариш йўқ. Шунинг учун, 5 тагача танлов амалда.Ўтган йилларда ўтказилган тест синовларида ёзувсиз харита, жадвал, расмли кўринишдаги янги тест топшириқлари қўлланилган эди. Бу йил ҳам қўлланиладими?Ҳа, албатта. Абитуриентларнинг тест топшириқларини тез англай олишлари, фикрлашлари ва вақт тежашлари учун жорий йилда ҳам тарих, география, шунингдек, инглиз, немис, француз тиллари, биология ва кимё фанларидан ёзувсиз харита, жадвал, расмли кўринишдаги тест топшириқлари бўлади.Тест синовларида ногирон абитуриентларга қандай хизматлар кўрсатилади?Ўтган икки йилларда ўтказилган тест синовларида ногиронлиги бор абитуриентларни охирги кунларга қолдириш, яқин биноларга жойлаштириш, биноларга олиб бориш, олиб келиш учун транспорт ажратиш имкониятини яратиш, тест синови топшириш жараёнида тест топшириқларини ечиб бўлган, лекин масалан, қўли титраб, жавоблар варақасини бўяшга қийналган ногиронларга далолатнома тузиш ва қолган абитуриентларга эълон қилган ҳолда ёрдам кўрсатилган. Бу йил ҳам улар эътиборсиз қолдирилмайди.Агар математика фанидан миллий сертификат олса, мажбурий ва ихтисослик фанидаги математикага ўтадими?Йўқ, у фақат ихтисослик фанлари учун амал қилади. Мажбурий фанлардан тест синовини топшириш керак.Электрон тўловни амалга оширишда фоиз ҳам олиб қолинади. Бошқа турда тўлов қилса бўладими?Тўловни электрон шаклда эмас, энг яқин банкка бориб амалга оширса ҳам бўлади. Унда ортиқча тўлов олинмайди.Миллий тест тизими доирасида математика фанидан тест топшириб, 70 фоизлик сертификат олдим. Лекин кўнглим тўлмаяпти, бошқатдан топширсам бўладими?Талабгор навбатма-навбат ўзи танлаган таълим йўналишига мос умумтаълим фанларидан сертификатларга эга бўлиши ёки бирор фандан паст балл тўплаган тақдирда, юқори натижага эга бўлиш мақсадида, уни қайта топшириши ҳам мумкин.Шунингдек, абитуриент сертификати бўлса ҳам, ўз ихтиёрига кўра шу фандан кириш тест синовини топшириши ҳам мумкин, монелик йўқ, бундай ҳолларда сертификатдаги эмас, кириш тест синови натижаси ҳисобга олинади.\n14:22 05.06.2021 (янгиланди: 09:38 06.06.2021)\nДТМ матбуот хизмати раҳбари Орзиқул Бобоев 2021 -2022 ўқув йилида кириш имтиҳонлари ҳақида энг муҳим саволларга жавоб берди.\nТОШКЕНТ, 5 июн — Sputnik. Бу йил кириш имтиҳонлари 5та фандан бўлади ва улар 3 соату 30 дақиқа давом этади. Расмий хабарлар телеграм канали маълумотига асосан.\nБу йил 5 та фандан тест синови белгиланди, лекин нега 3 соат 30 дақиқа берилди. Ўтган йили 2 та фандан 3 соат вақт берилган эди?\nБу вақтинчалик тартиб ўтган йили юртимизда пандемия шароитини ҳисобга олган ҳолда жорий этилган эди. Бу йил шароит ўтган йилга қараганда анча барқарор, шунинг учун Вазирлар Маҳкамасининг 2018 йил 3 апрелдаги 261-сон қарори билан тасдиқланган низомда белгиланганидек, ҳар 30 та тест топшириғига 1 соат вақт ажратилади.\nОнлайн рўйхатдан ўтаётганда таълим йўналишларини ҳам ўзбек, ҳам рус тилидагиларини танласа бўладими?\nЙўқ, танлаб бўлмайди. Таълим йўналишларини танлашда таълим шакли ва таълим тили бир хил бўлиши талаб этилади.\nМиллий тест тизими тўлиқ жорий этилдими? Ҳамма фанлардан сертификат бериш бошландими?\nБугунги кунга қадар она тили ва адабиёт, математика, кимё ва биология фанларидан жорий этиб бўлинди. Ушбу фанлардан тест синови ўтказилиб, керакли натижага эришган талабгорларга миллий сертификат топширилмоқда.\nБулардан ташқари, гарчи физика фанидан 2022 йилда жорий этиш белгиланган бўлса-да, бу йил унинг устувор фанлар сирасига киритилганлиги боис, ушбу фандан сертификатлашни жорий йилдаёқ йўлга қўйиш режалаштирилган.\nБу йилдан таълим йўналишлари сонини чексиз танлаш мумкинлиги тўғрими?\nДТМ абитуриентларнинг таълим йўналишларини танлашда чекловларни олиб ташлашга оид таклифлар ишлаб чиқди ва керакли ташкилотларга юборди.\nАгар бу таклиф қабул қилиниб, норматив-ҳуқуқий ҳужжат асосида тасдиқланса амалга ошиши мумкин. Ҳозирча бу борада ўзгариш йўқ. Шунинг учун, 5 тагача танлов амалда.\nЎтган йилларда ўтказилган тест синовларида ёзувсиз харита, жадвал, расмли кўринишдаги янги тест топшириқлари қўлланилган эди. Бу йил ҳам қўлланиладими?\nҲа, албатта. Абитуриентларнинг тест топшириқларини тез англай олишлари, фикрлашлари ва вақт тежашлари учун жорий йилда ҳам тарих, география, шунингдек, инглиз, немис, француз тиллари, биология ва кимё фанларидан ёзувсиз харита, жадвал, расмли кўринишдаги тест топшириқлари бўлади.\nТест синовларида ногирон абитуриентларга қандай хизматлар кўрсатилади?\nЎтган икки йилларда ўтказилган тест синовларида ногиронлиги бор абитуриентларни охирги кунларга қолдириш, яқин биноларга жойлаштириш, биноларга олиб бориш, олиб келиш учун транспорт ажратиш имкониятини яратиш, тест синови топшириш жараёнида тест топшириқларини ечиб бўлган, лекин масалан, қўли титраб, жавоблар варақасини бўяшга қийналган ногиронларга далолатнома тузиш ва қолган абитуриентларга эълон қилган ҳолда ёрдам кўрсатилган. Бу йил ҳам улар эътиборсиз қолдирилмайди.\nАгар математика фанидан миллий сертификат олса, мажбурий ва ихтисослик фанидаги математикага ўтадими?\nЙўқ, у фақат ихтисослик фанлари учун амал қилади. Мажбурий фанлардан тест синовини топшириш керак.\nЭлектрон тўловни амалга оширишда фоиз ҳам олиб қолинади. Бошқа турда тўлов қилса бўладими?\nТўловни электрон шаклда эмас, энг яқин банкка бориб амалга оширса ҳам бўлади. Унда ортиқча тўлов олинмайди.\nМиллий тест тизими доирасида математика фанидан тест топшириб, 70 фоизлик сертификат олдим. Лекин кўнглим тўлмаяпти, бошқатдан топширсам бўладими?\nТалабгор навбатма-навбат ўзи танлаган таълим йўналишига мос умумтаълим фанларидан сертификатларга эга бўлиши ёки бирор фандан паст балл тўплаган тақдирда, юқори натижага эга бўлиш мақсадида, уни қайта топшириши ҳам мумкин.\nШунингдек, абитуриент сертификати бўлса ҳам, ўз ихтиёрига кўра шу фандан кириш тест синовини топшириши ҳам мумкин, монелик йўқ, бундай ҳолларда сертификатдаги эмас, кириш тест синови натижаси ҳисобга олинади.


ЮНИСЕФ: 2005 йилдан буён Афғонистонда 28,5 минг бола қуролли тўқнашувлар қурбони бўлган\n22:46 / 01.01.2022\nОхирги 16 йилда Афғонистонда 28 500 нафар бола қуролли тўқнашувлар сабаб ҳалок бўлган. Мазкур рақамлар ушбу йилларда дунё бўйлаб урушлар оқибатида вафот этган болалар сонининг 27 фоизини ташкил этади. Бу ҳақда ЮНИСЕФ йил якунлари бўйича эълон қилган ҳисоботида маълум қилди.\nТашкилот бутун дунё бўйлаб болалар ҳуқуқлари қўпол тарзда бузилаётгани, болалар ўлими, уларни олиб қочиш, жинсий зўрлаш ҳолатлари камаймаётганидан хавотирда эканини маълум қилган. Ҳисоботда ёзилишича, ўтган ҳафта Мьянмадаги 35 киши қурбон бўлган фожиада 4 нафар бола, 2 нафар «Болаларни қутқаринг» халқаро ташкилоти ходимлари қурбон бўлган. «Йилдан-йилга можародаги томонлар бола ҳуқуқларини тобора кўпроқ бузишда давом этмоқда. Бу ноинсофлик сабаб болалар ўлмоқда», дейди ЮНИСЕФ ижрочи директори Ҳенриетта Фор.\n2020 йил БМТ бола ҳуқуқлари бузилиши билан боғлиқ 26 425 та ҳолатни қайд этган. Болаларга жинсий зўравонлик қилиш ҳолатлари хавотирли тарзда ўсиб бормоқда. Энг кўп болаларни ўғирлаш ҳолатлари Сомалида қайд этилган. Кейинги ўринларда Конго Демократик Республикаси, Чад, Нигерия, Камерун ва Нигер қайд этилган. Болаларга энг кўп Конго Демократик Республикаси, Сомали ва бошқа Марказий Африка республикалари ҳудудида жинсий зўравонлик қилинган.\nЮНИСЕФ 16 йил давомида Африка, Осиё ва Яқин Шарқдаги можароли ҳудудларда 266 мингдан ортиқ болаларга зўравонлик ишлатилган ҳолатларни қайд этган. Биргина Афғонистоннинг ўзида 2005 йилдан буён қуролли тўқнашувлар сабаб 28 500 бола ҳалок бўлган. 2015 йил бошланган қуролли тўқнашувлар сабаб Яманда 10 мингдан ортиқ бола ҳалок бўлган ёки ногирон бўлиб қолган. Бу кунига 4 нафардан бола дегани.\n2020 йилги ҳисоб-китобларга кўра, йил давомида болалар ҳалокатли ўлими билан боғлиқ ҳолатларнинг 50 фоизи портловчи воситалар ишлатилиши оқибатида содир бўлган. 3 900 нафар бола шу сабаб ҳалок бўлган ёки ногирон бўлиб қолган.\n11:12 / 18.01.2022\nАфғонистонда зилзила оқибатида 22 киши ҳалок бўлди